Tržište stanovanja u Srbiji - okolnosti i predviđanja (BelRE 2010) - Gradjevinarstvo.rs\nTržište stanovanja u Srbiji - okolnosti i predviđanja (BelRE 2010)\nNa petom panelu koji je održan drugog dana BelRE Sajma i Konferencije o nekretninama pod nazivom BELRE Exclusive (četvrtak, 5. novembar 2010. godine), tema je bila “Tržište stanovanja u Srbiji” - Koliko novih stanova nam je stvarno potrebno? Koliko je vremena potrebno za dobijanje građevinske dozvole? Ekskluzivno stanovanje - ko postavlja standarde? Predviđanja kretanja cena, pravne granice…\nstambeno naselje Izola, socijalno stanovanje - Ofis Arhitekti, Slovenija\n(na fotografiji niže fasada objekta, više na linku ispod teksta)\nErvin Pašanovič se prilikom otvanja panela na kratko osvrnuo na opšte stanje ekonomije u Srbiji:\n- Glavni problem, kao i svuda u svetu, jesu direktne strane investicije. Pokušali smo na razne načine da dovedemo svež kapital, projekti su tu ali postoji problem kako to iskombinovati i napraviti finansijsku konstrukciju.\nUčesnici panela “Tržište stanovanja u Srbiji”:\nErvin Pašanovič, moderator panela, Marketing menadžer, Blic-Media Swiss\nIvan Petrović, Head of RE department, Law office Janković Popović Mitić\nMarko Vučinić, Consultant, MRICS Candidate, Valuation and Advisory Services, Colliers Int. Serbia\nGrozda Savković-Malinović, advokat, Legat doo\nMiroslav Pantelić, Direktor, Feniks Group Alfa doo\nGrozda Savković-Malinović, govorila je o pravnom okviru (legal framework) u kom se odvija tržište nekretnina kod nas. Ona je pre svega istakla značaj pravne sigurnosti u bilo kom poslu pa i ovde. Kao opšte probleme u poslednje dve godine istakla je svetsku i lokalnu krizu koja je dovela do smanjenih ulaganja, smanjene kupovine, ali je dodala da su se mnoge pozitivne stvari dogodile vezano za pravnu regulativu koja će se pokazati u narednim godinama:\n- Imali smo situaciju da na tržištu postoji preko 60% neuknjiženih nekretnina. Sada je dosta toga urađeno da se sve nekretnine unesu u katastar. Pored brojnih problema svakim danom smo sve bliže završetku tog posla koji je osnova za zrelo tržište.\nKao druge pozitivne strane definisanja pravnog okvira ona je istakla overavanje ugovora u sudovima (što je u vezi sa reformom pravosuđa). Urađeni su softveri preko kojih se odmah može proveriti pravni status nekretnine, svaka kupoprodaja ostaje evidentirana i ne može biti duplih prodaja kakve su se dešavale u jednom periodu.\n- Ovo su dve ključne stvari koje su urađene do sada, a u toku je i treća… U poslednje tri godine radi se na izradi zakonske regulative u posredovanju kod kupoprodaje nekretnina. Bila sam u timu koji je izrađivao Nacrt, prošao je i brojne forume, i taj predlog sada je kod ministra Dulića koji treba da ga prosledi dalje u skupštinsku proceduru. Usvajanjem ovakvog zakona rešićemo mnoga sporna pitanja koja do sada nismo imali regulisana u ovoj oblasti: osiguranje, obaveze, status brokera, itd. - najavila je Grozda Savković-Malinović.\nOna je naročito istakla profesionalni rad advokatskih kancelarija u Srbiji koje se bave ovim tržištem, i koji je, prema njenim rečima, na nivou najsavremenijih kancelarija u svetu sa kojima je imala prilike da sarađuje.\nIvan Petrović se u svom izlaganju orjentisao na Zakon o planiranju i izgradnji i njegovom doprinosu pravnoj stabilnosti na tržištu nekretnina:\n- Ovaj Zakon, donet prošle godine, suštinski je regulisao imovinsko-pravne odnose gradskog građevinskog zemljišta i postupak usvajanja planskih dokumenata i odluka. Ovo su dve oblasti sa kojuma su investitori do sada imali problem: vrsta prava na zemljište, i mogućnosti prenosa prava na gradnju u toku izgradnje, kao i vremenski period usvajanja dokumenata i donošenja odluka.\nOsvrnuvši se na ovo kasnije u diskusiji, Pašanović je podsetio da je čekanje na odluke administracije jedan od ključnih faktora za visinu cene nekretnine:\n- Fantastično visokim cenama nekretnina kod nas doprinosi ovo čekanje na odluke, naročito kod projekata finansiranja. Bankarski kredit teče pa teče, a odlaganje gradnju sa godinu dana pomera na dve, što lako može povećati cenu za 100%. Zato investitori moraju da uračunaju i ovaj rizik u konačnu cenu nekretnine.\nU svom izlaganju Ivan Petrović je istakao i napredak u novom Zakonu u vezi sa planskom dokumentacijom i samim postupkom izdavanja dozvola. Ipak, skrenuo jepažnju i na negativne strane Zakona:\n- Ono što zakon nije dobro regulisao jeste vrsta prava na zemljištu i prenos tih prava. U svom Nacrtu on jeste pokazao da želi da se završi sa “pravom korišćenja”, ali, kada je usvojen, lako je bilo primetiti da je veći broj lokacija ostao pod tim režimom. Sa druge strane, Zakon propisuje da nosilac dozvole može imati samo pravo svojine ili specifičnog zakupa.\n- Problem sa konverzijom zemljišta za fizička lica jeste taj da pravo nije prenosivo sa prethodnih vlasnika i veliki broj lokacija je pod ovakvim režimom. Što se tiče pravnih lica, nije jasno definisana visina naknade koju investitor plaća za konverziju (privatizacije, stečaji, itd). Zato se najavljuju neke izmene koje bi detaljnije regulisale ovu oblast i omogućile kompletnu primenu dobrih delova Zakona - istakao je Petrović.\nPetrović je podsetio i da je po Zakonu o planiranju i izgradnji obaveza lokalnih samouprava da donesu generalne planove u određenom roku:\n- Sa druge strane, to je veoma teško sprovodivo u praksi, dok sam Zakon ne propisuje sankciju ukoliko se to ne uradi u zadatom roku. Međutim, dobro je što Zakon propisuje i izradu baze planskih dokumenata - zaključio je on.\nMiroslav Pantelić, govoreći o luksuznom stambenom kompleksu na Dedinju u neposrednoj blizini Belog dvora, upitao je ko postavlja standarde gradnje kod nas:\n- Nažalost to sad rade investitori, umesto tržišta ili lokalnih samouprava. Tako kvalitet gradnje, opremanje i prateće usluge najviše zavise od “ličnog stila i želja investitora”.\nOn je rekao da je gradnja kompleksa na Dedinju krenula u jeku građevinskog buma, ali nije prekinuta uprkos krizi koja je zatim naišla. Projekat će biti u potpunosti završen sredinom novembra. On se osvrnuo i na kvalitet gradnje tri objekta u pomenutom kompleksu koji, po njegovim rečima, nema konkurenciju u Srbiji u smislu energetske efikasnosti. Reč je o luksuznim stanovima gde svaka stambena jedinica ima dva ili tri kupatila, specijalne prozore, sistem centralnog usisavanja, itd.\nInvestitori su ponudili i održavanje objekata u svakom aspektu, od baštovana, domara i čistačice do obezbeđenja, kakvo se kod nas uglavnom nudi za poslovne objekte. Ovo nije uslov za kupce, a cena je po njegovim rečima za ovo sasvim simbolična. Projekat je rađen iz projektnog finansiranja i kupac ne mora da razmišlja ko je investor, da li će biti završeno na vreme ili koji nivo kvaliteta će konačno biti postignut.\nJoš uvek se čeka veće interesovanje tržišta, a nedavno je započela i promocija nekretnine. Međutim, Pantelić je istakao problem u komunikaciji sa brokerskim kućama sa kojima nisu uspeli da postignu dogovor u vezi sa favorizacijom ovog kompleksa:\n- Na moje pitanje da li je moguće da preuzmu prodaju naših stanova i naglase kupcima da se zaista govori o najboljoj ponudi u Srbiji, od svih sam dobio odgovor “ne”. Ovo su obrazložili brigom o drugim investitorima. Tako smo u prodaju stanova ušli sami umesto sa brokerskom kućom kao partnerom.\nMarko Vučinić kratko se osvrnuo na tržište stanovanja u Srbiji poslednjih godina i izneo je prognoze za budućnost:\n- Prvo smo bili svedoci visoke potražnje tržišta. Nju nije pratio trend izgradnje stanova i javio se manjak stambenih nekretnina. Ovo je dalje vodilo do nerazumnih cena, naročito u odnosu na prosečan dohodak u Srbiji. Zatim je nastupila kriza ali cene i dalje nisu padale u skladu sa novonastalim stanjem. Vlasnici nekretnina nadali nadali su se da kriza neće dugo da traje i niko nije hteo da spusti cene. Tako je na neko vreme tržište je skoro potpuno zamrlo. Ipak cene su na kraju pale, u prvih 6 meseci za 5%, i dostigle oko 20% nižu prosečnu cenu od one pre krize.\nOn je istakao i faktore koji definišu cenu nekretnina kod nas gde je među najznačajnijima migracija stanovnika u prestonicu i veće gradove. Najavio je i fazu stabilizacije za koju su procene da cene neće dalje padati i da je tržište dostiglo dno. Zatim se očekuje rast cena zajedno sa porastom ekonomije, ali tek od 2012. godine, pa je ovu i narednu godinu ocenio kao povoljnu za kupovinu nekretnine ukoliko ste u mogućnosti.\nKao poseban faktor koji će uticati na tržište stanovanja Vučinić je naveo valdin projekat stambenog naselja na Voždovcu. On bi naterao privatne investitore da se usklade sa povećanom ponudom na tržištu i smanje cene svojih nekretnina. Ipak, napomenuo je i da ovo neće uticati na cene luksuznijih stanova.\n- Sada vidimo slične projekte i slična rešenja a cene koje se veoma razlikuju. Zato bi investitori trebalo da rade detaljna istraživanja kako tržište bude napredovalo. U 2011. godini uspešni će biti oni koji ne očekuju preterane cene, i koji za tu cenu umeju da ponude kupcima više od konkurencije - rekao je Vučinić.\nU zaključku panela Pašanović je podsetio da u Srbiji postoji oko tri miliona stambenih jedinica, od kojih je 650 hiljada u Beogradu. Tokom prošle godine sagrađeno je 16.000 stanova a ove godine samo 2.500:\n- Sad više nije samo veština prodati, sad je to već postala umetnost. Problem koji treba naglasiti jeste i bankarski sektor koji kod nas i dalje stoji. Bankarski krediti su i dalje veliki problem, pa država kroz jeftiniju stanogradnju pokušava da reguliše cene. Tržište jeste na putu oporavka, pravni okviri su bolje definisani, radi se i na poboljšanju administracije. Nećemo se skoro vratiti na nivo od pre krize ali jesmo na tom kursu. Na oporavku i stabilizaciji tržišta moramo radi svi zajedno: vlada, investitori, posrednici… - zaključio je on.\nIzola, Ofis Arhitekti - više fotografija i informacija o projektu pogledajte na linku ovde\nKolika je realna cena kvadratnog metra stana u nadrealnoj Srbiji? - klikni na link ovde\nDržavne ustanove Sajmovi Banke


Izvor: Radio 021, 23.Nov.2020, 23:25\nSektori osetljivi na ekonomska kretanja, uključujući industriju i energetiku, skočili su za više od 1,5 odsto, jer su investitori napravili zaokret od tehnoloških kompanija sa mega kapitalizacijom koje su smatrane sigurnim ulaganjem >> Pročitaj celu vest na sajtu Radio 021 << kada je ranije ove godine korona kriza izazvala pad na berzama.\nDanašnji podaci kompanije IHS Markit pokazali su da američka poslovna aktivnost u novembru beleži najbržu ekspanziju u poslednjih više od pet godina.\nMarkitov indeks menadžera nabavke (PMI) u proizvodnom sektoru popeo se na 56,7 poena ovog meseca sa 53,4 boda u oktobru, nadmašivši procenu ekonomista koji su u anketi Rojtersa predviđali 53 poena. Pokazatelj iznad 50 bodova ukazuje na ekspanziju.\nIstovremeno, PMI indeks u industriji usluga u SAD porastao je na 57,7 poena, na najviši nivo od aprila 2015, sa oktobarskih 56,9 bodova.\nMarkitov kompozitni indeks, koji prati zajedno pokazatelje u proizvodnom i uslužnom sektoru, povećao se na 57,9 bodova u odnosu na 56,3 poena prošlog meseca. To je, takođe, njegov najviši nivo od aprila 2015. godine, navodi britanska agencija.


Naime, 54 odsto ili više od polovine ispitanika odgovorilo je da će srpskim poslanicima u novom sazivu kosovske vlade pripasti dva ministarska mesta, što se i dogodilo.\nAleksandar Jablanović će u narednom vladinom mandatu biti ministar za zajednice i povratak, dok će ministar za administraciju i lokalnu samoupravu biti Ljubomir Marić. Ove funkcije su u proteklom mandatu obavljali Dalibor Jevtić i Slobodan Petrović.\nSvaki četvrti anketirani (27%) je smatrao da će Srbi dobiti tri ministarska mesta, koliko su imali u proteklom sazivu vlade, kada su osim dva pomenuta ministarstva imali i ministarstvo za rad i zapošljavanje, na čijem čelu je bio Nenad Rašić.\nZanimljivo je da su sva tri ministra iz proteklog saziva mandat preuzeli kao stranačke kolege (SLS), a završili u tri različite stranke.\nU prošlom i u sadašnjem sazivu vlade mesto jednog od zamenika premijera pripalo je Srbima, s tim da je protekli zamenik premijera Petrović bio i ministar administracije i lokalne samouprave.\nAnketno pitanje na koje će naši čitaoci moći da odgovaraju u narednom periodu je zapravo ponovljeno pitanje iz istog perioda protekle godine, nakon lokalnih izbora, a to je: Kada će biti formirana Zajednica srpskih opština?\nPre godinu dana više od 60 procenata ispitanika odgovorilo je da će do toga doći tek nakon maja meseca.


Beko VCC 5325 AR usisivač cena, cene Srbija, prodaja Beograd Novi Sad Niš\nBeko VCC 5325 AR usisivač cene\nBeko VCC5325AR Snaga 800, Zapremina kese/posude 2.5 l, Buka 75 dB, Težina 5.9 kg - Karakteristike - Tip: Usisivač Vrsta usisivača: Sa kesom Snaga: 800 W Filter: Hepa 12 Fizičke karakteristike - Boja: Crvena Stanje: Nekorišćeno Garancija - Garancija: 2 godine... specifikacija\ncena od 6.990,00 do 8.999,00 din | prodavnica (15)\nKarakteristike - Tip: Usisivač Vrsta usisivača: Sa kesom Snaga: 800 W Filter: Hepa 12 Fizičke karakteristike - Boja: Crvena Stanje: Nekorišćeno Garancija - Garancija: 2 godine\nEPonuda nije internet prodavnica već Vam omogućava da brzo i lako nađete Beko VCC 5325 AR usisivač po najjeftinijoj ceni. Naš cilj je da kupci budu što bolje informisani o ponudi Beko usisivač VCC 5325 AR na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Beko Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko VCC 5325 AR usisivač sa PRODAVCEM. EPonuda ne može da garantuje potpunu tačnost specifikacije i slika za Beko VCC 5325 AR usisivač. Pre kupovine, podatke za Beko usisivač VCC 5325 AR proverite na sajtu PROIZVOĐAČA.


Izvor\tcrvenazvezdafk.com\tavgust 08, 2018\nŠef stručnog štaba Crvene zvezde Vladan Milojević posle utakmice je izjavio da je utakmica protekla onako kako je i očekivao, i da je ovo bilo samo prvo poluvreme.\n- Utakmica je bila onakva kako smo je i najavili, imali smo protivnika sa specifičnom igrom. Rekao sam i pre meča, ne znam da li mogu da ga uporedim sa nekim timom koji je ranije gostovao ovde u evropskim takmičenjima. Spartak je kolektivna, kompaktna, agresivna, strastvena ekipa, koja igra sa dosta prekida i lakih faulova, i kada je reč o evropskom kriterijumu, da je ustanovljen drugačiji, onda je trebalo svi da dobiju po žuti karton. Prvo poluvreme smo proćerdali, tako da kažem, na prilagođavanje, u drugom smo bili znatno bolji. Pokušavali smo ono što smo se dogovarli, usled nepažnje smo primili gol i sada idemo dalje. Čestitam igračima na partiji, ostaje i drugo poluvreme u Slovačkoj. Sigurno da je Spartak sada u prednosti, ali daćemo sve od sebe i videćemo u utorak šta će biti. Milojević se nije složio sa konstatacijom da je ovo bila Zvezdina najslabija utakmica u Evropi. - Ne bih rekao da je ovo najslabija utakmica. Igrate i onoliko koliko vam protivnik dozvoli, da se ne vraćamo sada na prošlu godinu... Spartak ima preagresivan stil, nisam za džabe rekao da ovakva ekipa uvek može da napravi problem. Napravili smo grešku pri rezultatu 1:0 i nije trebalo da je napravimo. Videli bismo kako bi bilo da je ostalo 1:0 i kako bi se oni ponašali. Verujem u moje igrače, radi se na dovođenju špica, probaćemo da ga dovedemo. Zvezdu u revanšu očekuje težak posao, ali jasno je da šampion Srbije mora postići makar jedan gol. - Voleo bih da kažem igračima da se nikada ne plaše i da im nikada ne padne koncentracija, ali to je sastavni deo fudbala. Protivnik ima svoj način, mi svoj, desila nam se ta jedna jedina greška i kažnjeni smo. To je tako, idemo dalje, nema puno za čim da tugujemo, treniraćemo i truditi da ispravimo greške u revanšu - rekao je Milojević.\n« Ovo niste mogli da vidite na RTS-u tokom prenosa utakmice. Poruka navijača Zvezde državnom vrhu | VIDEO Kada igra Crvena zvezda, to je praznik, što pokazuje i jučerašnje istraživanje gledanosti televizija u Srbiji »


Ministar Vulin u Pančevu: Podoficiri su kičma vojske i Vojska Srbije želi da ulaže u njih - Radio televizija Pančevo\nMinistar Vulin u Pančevu: Podoficiri su kičma vojske i Vojska Srbije želi da ulaže u njih\n28. jula 2020. 26. avgusta 2020. 0314\n– Svako ko je pripadnik Vojske Srbije zna da će mu biti omogućeno usavršavanje, da napreduje, da svojom vrednosti obezbedi sebi bolji položaj i više mesto u Vojsci Srbije. Podoficiri su kičma vojske. Bez dobro obučenog podoficira nema ni dobrog vojnika niti oficir ima kome da prenese važne i odgovorne dužnosti koje podoficiri obavljaju.\n– Podoficiri ostaju u Vojsci Srbije do penzije. Podoficir je taj koji vojsku čini efikasnom, sposobnom da se nosi sa svim izazovima. Ovde dobijaju veoma dobro obrazovanje. Ovde uče mnogo i kada se vrate u svoje jedinice preuzimaju veoma odgovorne dužnosti i zadatke. Svako ko dođe u Vojsku Srbije treba da zna da će mu biti omogućeno da samo zahvaljujući svojoj vrednosti, upornosti i vrednoći može da napreduje, da u svakom smislu menja svoj položaj na bolje – naglasio je ministar Vulin.\n– Reč je o Liderskom kursu, prvoj nedelji i to je početni kurs obuke kandidata za podoficire. Namenjen je za obuku lica koja će biti zamenici komandirima odeljenja i ekvivalentu tim dužnostima, odnosno, podoficirima na početnim dužnostima. Osnovni kurs za podoficire, treća nedelja, prvi modul realizuje se, takođe, u ovoj jedinici, a specijalistički modul u centrima za specijalističku obuku. On je namenjen za obuku kandidata za podoficire, koji su završili liderske kurseve i obuku za početne formacijske dužnosti – ekvivalent komandira odeljenja – naglasio je potpukovnik Puač.\n– Ova dva kursa su težišni u ovoj godini, tako da bi trebalo kroz 15. i 16. klasu, da do kraja godine u vojsku uđe oko 200 podoficira na početne dužnosti. Kroz dva liderska kursa, ovaj koji je u toku i koji ćemo završiti do kraja godine, imaćemo dovoljno lica koji će biti kandidati sledeće godine, tako da će sistem i sledeće godine dobiti 200 podoficira – istakao je komandant Centra, dodajući da kvalitet polaznika zavisi od jedinice, do jedinice, jer polaznici dolaze sa različitim predznanjem, a liderski kurs ima funkciju da se svi izjednače u znanju kako bi mogli da prate Osnovni kurs za podoficire.\n– Instruktori su uvek tu za nas, kada imamo neke probleme i nejasnoće prilikom učenja. Do sada smo prošli neke teme koje smo imali prilike da radimo na poslu, s tim što smo naučili i neke nove stvari. Zadovoljan sam ovim kursom, instruktorima i ljudstvom koje se ovde nalazi – rekao je mlađi vodnik Zdravković.\n– Zahvalan sam svojim pretpostavljenim starešinama što su me poslali na Osnovni kurs za podoficire. Zadovoljan sam realizacijom kursa. Starešine nam prenose svoje stručno znanje i smatram da ćemo mi to znanje uspešno usvojiti – istakao je desetar Obradov, dodajući da je organizacija rada odlična.\nMinistar Lončar se sastao sa zdravstvenim radnicima pančevačke kovid bolnice\nNa respiratorima i dalje 46 osoba!\nBojana Kecic 23. avgusta 2020. 27. avgusta 2020.\nGrađani i privrednici na Novoseljanskom putu dobijaju sekundarnu kanalizacionu mrežu\nMica Milakov 22. novembra 2019. 22. novembra 2019.


Paljenjem svijeća za nastrade u saobraćaju ozvaničen početak kampanje „Niti jedna čaša prije vožnje“ – Auto-moto savez Republike Srpske\n„EVROSTAR PREMIJUM“ članski paket\n„EKSTRA“ članski paket\n„PLUS“ članski paket\n„OSNOVNI“ članski paket\nGranični prelaz Zupci\nGranični prelaz Brod\nGranični prelaz Šepak\nGranični prelaz Karakaj\nGranični prelaz Gradina (Gradina Donja)\nGranični prelaz Kozarska Dubica\nGranični prelaz Novi Grad\nGranični prelaz Kostajnica\nIstraživanja AMS RS\nPaljenjem svijeća za nastrade u saobraćaju ozvaničen početak kampanje „Niti jedna čaša prije vožnje“\nBANJA LUKA – Republička preventivna kampanja „Niti jedna čaša prije vožnje“, čiji je cilj povećanje bezbjednosti u saobraćaju smanjenjem broja pijanih vozača, ozvaničena je u srijedu (16. decembar 2020) u banjolučkom parku Mladen Stojanović paljenjem svijeća za 118 smrtno stradalih na putevima Republike Srpske (RS) u 2019. godini.\nKampanju, koja će trajati do 31. januara, sprovode Ministarstvo saobraćaja RS, Ministarstvo unutrašnjih poslova RS, Republička uprava za inspekcijske poslove, Agencija za bezbjednost saobraćaja RS, Auto-moto savez Republike Srpske, jedinice lokalne samouprave i Radio-televizija Republike Srpske kao medijski partner.\nGeneralni sekretar Auto-moto saveza Srpske Ranko Babić rekao je da postoje rezultati kampanje iz ranijih godina, ali da nisu sasvim zadovoljni.\n„Kada pogledamo da smo 1998. godine ili 1999. godine, kada je bio neuporedivo manji broj registrovanih vozila u Srpskoj i neuporedivo manji broj pređenih kilometara, imali mnogo, čak duplo, veći broj stradalih u saobraćajnim nezgodama, jasno je da kampanje daju rezultate, ali nismo dovoljno zadovoljni“, kaže Babić.\nOn je dodao da neće biti zadovoljni sve dok ne bude smrtno stradalih. Babić ističe da je promjena stavova vozača, ali i građana veoma težak posao.\nOn je napomenuo da gustina saobraćaja nije presudan faktor za broj saobraćajnih nezgoda i ono što se na terenu dešava.\n„Čini nam se da naši stavovi prema bezbjednosti saobraćaja i poštovanju saobraćajnih propisa nisu dovoljno urasli u nas i da nam to pravi veliki problem zato što, ako ne poštujem jedan saobraćajni propis, u većini slučajeva ne poštujem ni drugi i zato su ove kampanje dobre jer skreću pažnju da svi stradamo i to se, nažalost, dešava svima“, kaže Babić.\nZamjenik direktora Agencije za bezbjednost saobraćaja Srpske Milija Radović rekao je da je cilj kampanje da su ukaže na problem alkohola u saobraćaju, odnosno koliko odnese života.\nOn je izjavio novinarima u Parku Mladen Stojanović u Banjaluci da se uz početak kampanje obilježava i Dan sjećanja na poginule u saobraćajnim nezgodama jer se zbog virusa korona taj dan nije mogao obilježiti u novembru.\n„Table sa imenima ovdje, u parku, simbolično prikazuju 118 smrtno stradalih u saobraćajnim nezgodama u prošloj godini“, naveo je Radović.\nOn je poručio svim vozačima da nikada ne sjedaju za volan ako su prethodno konzumirali alkohol, ističući da će tako najviše učiniti i za svoju bezbjednost i bezbjednost drugih učesnika u saobraćaju.\nZa centralni događaj u Parku Mladen Stpojanović pripremljeno je 118 plastičnih postolja sa odštampanim imenima koja simbolizuju poginula lica svih nacionalnosti na putevima u Republici Srpskoj, dok broj 118 predstavlja broj poginulih u saobraćaju u Srpskoj u 2019. godini.\nPrisutni su imali priliku da prisluže svijeće, a iz specijalizovanog vozila su puštane poruke koje se odnose na kampanju, dijeljen je i promotivni materijal. (Izvor: Srna)\nAuto-moto savez Republike Srpske, vaš prijatelj na putevima RS, BiH i Evrope. Knjaza Miloša 29b Banja Luka[...]\nadresa Knjaza Miloša 29b Banja Luka\ntelefon+387 51 341 280\n© Copyright 2019 AUTO-MOTO SAVEZ REPUBLIKE SRPSKE. Sva prava pridržana


Nemačka: Evo vam još jedna Republika Srpska | Skandalozno\nSeverna Mitrovica – foto: Tanjug/ Zoran Žestić\nKoje zamke mogu da nas čekaju iza ovakve ponude? I da li je ova opcija uopšte prihvatljiva za Srbiju?\nBivši diplomata i predsednik Srpskog spoljnopolitičkog kruga, Milisav Paić, smatra da ovaj predlog Nemačke samo izgleda kao „ponuda koja bi mogla da bude odgovarajuća za Srbiju“, a u stvari je samo nastavak politike razbijanja bivše Jugoslavije, to jest, Srbije.\n„Taj koncept dve Nemačke predviđa da se dve države prime u Ujedinjene nacije. To što nam se nudi na severu, ne bih primio kao realnu ponudu“, kaže naš sagovornik.\nOn podseća da je slična ponuda bila izneta i u „erdutskom sporazumu“ koji je trebalo da reintegriše istočnu Slavoniju u sistem Hrvatske, a gde je bila predviđena neka vrsta zajednice srpskih opština sa elementima autonomije. Ali to, iako je imalo sve međunarodne garancije, nije zaživelo.\n„Tako da ova nemačka ponuda jeste neki novi korak, koncesija u odnosu na njihov tvrd stav da je pitanje Kosova rešeno, da je to nezavisna država i proces bez povratka. Kao i da tu nema šta više da se pregovara“, smatra on.\nU svakom slučaju, dodaje naš sagovornik, treba saslušati do kraja šta to Nemačka nudi, ali to ne može biti sigurno neko prihvatljivo rešenje za Srbiju, jer se time, na neki način, legalizuju i posledice NATO agresije.\nKosovski mediji podsećaju da je rukovodstvo Prištine više puta ponovilo da neće dozvoliti stvaranje „nove Republike Srpske na teritoriji Kosova“. Nemački zvaničnici u Prištini još ranije su objasnili da nije u pitanju stvaranje „nove RS“, već faktički „primena“ plana Martija Ahtisarija, koji su i Srbija i UN odbacili. Taj plan je za sever Kosova predviđao široku autonomiju za srpske opštine uz punu vlast Prištine. Tačnije, Srbi bi dobili ZSO iz Briselskog sporazuma (samo po planu Ahtisarija), a Priština bi zadržala sever po svojim zakonima.\nAhtisarijev plan je predvideo da se pored postojećih pet opština sa srpskom većinom formira još pet novih opštinskih jedinica i da se proširi postojeća opština Novo Brdo. Severna Mitrovica bi obuhvatala i Donji i Gornji Suvi Do…\nInstitucije Srbije bi mogle da finansiraju srpske opštine i pružaju tehničku pomoć. Prema tom planu, Kosovo bi priznalo Srpsku pravoslavnu crkvu i moralo bi da poštuje njenu unutrašnju organizaciju.\nProtivnici modela dve Nemačke podsećaju da on znači dogovor dve države koje bi bile ravnopravne članice UN, kao što su to uradile Istočna i Zapadna Nemačka, koja pri tom nikada nije priznala Istočnu Nemačku.\nModel dve Nemačke se pominjao tokom pregovora o Kosovu još 2007. (izneo ga je predstavnik EU u posredničkoj „trojci“ Volfgang Išinger), a sada se sve češće čuje od zapadnih političara i stručnjaka za Zapadni Balkan.\nBudite prvi sa komentarom na članku "Berlinska udica za Srbiju: Evo vam još jedna Republika Srpska"


Ali nisu svi koji su gledali utakmicu uživali u neverovatnij završnici. Naravno, navijači Cedevita Olimpije su teško prihvatili ovako težak poraz, a nije bilo lako ni slovenačkom komentatoru koji je dosta loše reagovao na trojku Jaramaza.\nTrojka Jaramaza u poslednjoj sekundi! [11.01.2020.]\n- Pa to je neverovatno, pa to je neverovatno, pa... Laku noć.\nDakle, vidno utučen, preskočio je bilo kakvu odjavu meča, samo je gledaocima poželeo laku noć, a i to nije zvučalo preterano iskreno, već je očigledno da je samo želeo što pre da završi sa prenosom.


Potpredsednik Vlade Srbije Nebojša Čović najavio\nOsniva se Savet za saradnju s Hagom\nBEOGRAD - Potpredsednik Vlade Srbije i šef Koordinacionog centra za Kosovo i Metohiju dr Nebojša Čović najavio je mogućnost osnivanja Nacionalnog saveta za saradnju sa Haškim tribunalom, koji bi pratio saradnju sa sudom, na osnovu odluke Savezne vlade da Vlada Srbije neposredno sarađuje primenom Statuta Haškog tribunala. Takođe, Savet bi vodio računa o ostvarivanju nacionalnih i državnih interesa.\nČović je na konferenciji za novinare u Vladi Srbije rekao da u Republičkoj vladi postoji raspoloženje da se pronađe opšti izlaz iz novonastale situacije. "U Savet bi ušli premijeri, ministri pravde i unutrašnjih poslova Savezne i Republičke vlade i savezni ministar odbrane", rekao je Čović, ističući da bi Nacionalni savet pratio sprovođenje rada Vlade Srbije.\nOptužnice za Albance\nČović je potvrdio da je glavni tužilac Haškog tribunala najavila podizanje optužnica protiv pojedinih Albanaca sa Kosmeta. "Očekuje se u doglednom vremenu najmanje pet optužnica. Dokumentacija koju smo predali je veoma dobra i stekli su se svi uslovi da Tribunal uradi ono što mu je zadatak", istakao je Čović\nPotpredsednik Čović je objasnio da bi se Savet starao za praćenje procesa jugoslovenskim državljanima pred Haškim sudom i vođenja računa o njima tako što će pratiti dokumentaciju i davati garancije svima koji se dobrovoljno predaju. On se založio za brzo osnivanje Nacionalnog saveta, jer je našoj državi potrebna "brza reakcija".\n"Niko nema prava na neozbiljan odnos, jer nema potrebe da naša zemlja ponovo prolazi blokade. Ukoliko ispoštujemo saradnju sa Tribunalom, to će biti dokaz da poštujemo međunarodne norme, u suprotnom, otvoriće se pitanje odnosa sa Crnom Gorom i status Kosova i Metohije", istakao je Čović, dodajući da će biti "velikih problema" ako predsednik Koštunica i Savezna vlada odbiju osnivanje Saveta.\nOn je ponovio stav Vlade Srbije da od predsednika SRJ i Savezne vlade traže jasan odgovor da li će podržati Vladu Srbije i saradnju sa Hagom ili ne.\n"Saradnja sa Tribunalom nije pitanje para, već pitanje međunarodnog položaja naše zemlje i njenih integracija", rekao je Čović, podsetivši da osim upozorenja SAD, slične reakcije stižu i iz EU. On je istakao da našoj zemlji nije produžen rok američke administracije već je pitanje sertifikacije ili nesertifikacije.


Real Madrid - Inter, Fudbal - Predlog tip - 07/12 2021\nUtorak, 07/12 - Fudbal, Međunarodni, Liga šampiona\n07/12Real Madrid vs Inter1X2tip: 1\nOd utorka su na programu mečevi poslednjeg kola grupne faze Lige šampiona, a za vas smo ovog puta analizirali duel između Real Madrida i Intera. Susret između ove dve ekipe je zakazan za 21 čas.\nFudbaleri Reala igraju fantastično ove sezone i kako sada stvari stoje utisak je da će Madriđani nakon godine pauze doći do titule šampiona Španije, pošto u ovom trenutku imaju ozbiljnu prednost u odnosu na drugoplasiranu Sevilju, a ona iznosi čak osam bodova.\nU prošlom kolu je četa Karla Ančelotija slavila na gostovanju kod Real Sosijedada, a taj duel je završen rezultatom 0:2, a zanimljivo je da je posle duže vremena gol za Madriđane postigao Luka Jović.\nŠto se tiče Lige šampiona, kraljevski klub je već obezbedio plasman u nokaut fazu, a o prvom mestu će u utorak uveče odlučivati sa Interom.\nNakon ne baš sjajnog starta prvenstva fudbaleri Intera pružaju sve bolje partije i trenutno se nalaze na drugom mestu na tabeli uz samo bod manjka u odnosu na prvoplasirani Milan.\nU prošlom kolu su "neroazuri" odigrali još jedan fantastičan meč i slavili na teškom gostovanju kod Rome, a taj susret je završen sa više nego ubedljivih 0:3, što je između ostalog i bio rezultat posle prvih 45 minuta.\nKada je Liga šampiona u pitanju, nakon tri neuspešna pokušaja Inter je konačno došao do plasmana u nokaut fazu i ako pobedi na gostovanju kod Reala, u osminu finala će sa prvog mesta u grupi.\nOčekuje se da oba trenera izvedu nešto promenjenje sastave za ovaj u najavi sjajan meč, ali i u takvoj situaciji prednost dajemo Realu koji igra fenomenalno u poslednje vreme i toplo vam preporučujemo da odigrate 1 koji kladionica Mozzartbet plaća sa kvotom 2.20.


Prijateljski susret Patrijarha i predsednika Skupštine - Grad Niš\nNjegova Svetost, Patrijarh srpski gospodin Irinej, priredio je prijem u Patrijaršiji u Beogradu za predsednika Skupštine Grada Niša, prof. dr Mileta Ilića, kako bi u prijateljskom razgovoru razmenili mišljenja o aktutelnoj situaciji u gradu i stepenu brige o verskim objektima na teritoriji grada Niša.\n„Imao sam zadovoljstvo da danas u sedištu srpske Patrijaršije razgovaram sa jednim od najumnijih i najmudrijih ljudi našeg društva“, izajavio je nakon susreta predsednik gradskog parlamenta prof. dr Mile Ilić. On je tokom prijateljskog razgovora upoznao Patrijarha sa aktuelnom društvenom situacijom u gradu, u kome je sadašnji Patrijarh, a tadašnji episkop niški Irinej, proveo trideset i pet godina. Prof. Ilić je ovom prilikom informisao Patrijarha o aktivnostima koje preduzima Grad Niš, a koje su od interesa, kako za lokalnu zajednicu, tako i za crkvu. On je istakao da se iz gradskog budžeta redovno izdvajaju sredstva za izgradnju, rekonstrukciju ili održavanje verskih objekata na teritoriji grada. Programima izgradnje i održavanja za 2014. godinu, predviđena je, blagoslovom episkopa niškog g. Jovana, rekonstrukcija pet crkava, dok je za održavanje verskih objekata predviđeno osam miliona dinara. Predsednik Skupštine je istovremeno je iskazao zahvalnost Njegovoj Svetosti na zalaganju da se inicijativa o otvaranju Bogoslovskog fakulteta u Nišu sprovede u delo.\nPrijateljski susret Njegove Svetosti i predsednika Skupštine poslužio je i za prisećanje na period kada su obojica, svako u svom domenu, zajednički radili i sarađivali na dobrobit grada Niša.


Nakon što je objavljeno da Rusija i Turska nisu postigle sporazum u cilju smanjenja napetosti u vezi sa sirijskim Idlibom, u Moskvi za sada nema nagoveštaja o eventualnom sastanku Vladimira Putina i Redžepa Tajipa Erdogana.\nPortparol Kremlja Dmitrij Peskov je izjavio da, bar za sada, nema ni konkretnih planova da se organizuje telefonski razgovor predsednika Rusije i Turske.\nPROČITAJTE: Krvoproliće u Nemačkoj: U pucnjavi ubijeno osmoro ljudi, ima i ranjenih (VIDEO)\nPeskov, međutim, napominje da su predsednici u „bliskom kontaktu“ i da, ukoliko bude bilo potrebno, „telefonski razgovor može biti odobren bukvalno za nekoliko sati“.\nRuski ministar spoljnih poslova Sergej Lavrov je rekao da je Moskva spremna da sarađuje sa Ankarom u vezi sa smirivanjem tenzija u Idlibu na bilo kom nivou, ali da nema naznaka o pripremama sastanka Putina i Erdogana.\nŠef turske diplomatije Mevlut Čavušoglu nije isključio mogućnost da se lideri dve zemlje sastanu u narednim danima da bi razgovarali o situaciji u Idlibu.\nErdogan je prethodno rekao da su razgovori s Rusijom o sirijskom Idlibu daleko od ispunjavanja zahteva Turske i upozorio da je vojna operacija samo pitanje vremena.\nU obraćanju poslanicima njegove vladajuće Partije pravde i razvoja, Erdogan je istakao da je Turska odlučna da Idlib, na severozapadu Sirije, postane bezbedna zona „bez obzira na cenu“ i nezavisno od razgovora koji se nastavljaju s Rusijom, koja podržava snage sirijskog predsednika Bašara el Asada.\nPrema rečima turskog lidera, uprkos stalnim razgovorima o Idlibu, Turska i Rusija još su daleko od postizanja sporazuma o tom pitanju.\nKremlj je saopštio da bi turska vojna operacija protiv snaga sirijske vlade u Idlibu bila najgori mogući scenario.\n(BalkansPress / Izvor: Intermagazin.rs / Tanjug)\nBiblijska katastrofa u Americi: Korona "besni",\nZARAŽENI OD KORONE U AMERICI DOBIJAJU LEK KOJI\nNeobično ponašanje virusa korona u Americi: U\nOgorčeni Italijani skidaju zastave EU,\nJAPANCI NISU U KARANTINU I SLOBODNO ŠETAJU\nCEO SVET SE PITA: Kako je Putin uspeo da Rusija\nNEMCI U NEVERICI, 70.000 AMERIČKIH VOJNIKA\n(UZNEMIRUJUĆI VIDEO) Stravične scene iz\nOSTAVILI STE SRBIJU NA CEDILU! Nemačka


Početna Vijesti BiH OSA obavijestila policiju: Priprema se atentat na Dragana Mektića\nOSA BiH uputila je depešu svim policijskim agencijama u kojoj je navedeno da se priprema atentat na ministra sigurnosti BiH Dragana Mektića. Prema saznanjima obavještajaca, kriminalne grupacije sa područja BiH i zemalja iz okruženja pripremaju ubistvo ministra Dragana Mektića.\n“Kontaktirali su me direktori policijskih agencija i izvjestili me o svemu”, kratko je kazao ministar Mektić.\nDepeša OSA-e upućena je početkom ove sedmice, a dostavljena je na adrese Direkcije za koordinaciju policijskih tijela BiH, Državne agencije za istrage i zaštitu (SIPA), MUP-a RS, Federalne uprave policije. Čelnici tih agencija već su poduzeli određene mjere koje bi trebale rezultirati podizanjem stepena zaštite ministra Mektića.\nU aktu OSA-e navedeno je da ta agencija posjeduje pouzdane informacije, zasnovane na najmanje tri izvora, da kriminalne grupacije sa područja BiH i zemalja iz okruženja pripremaju ubistvo ministra sigurnosti.\nPrethodni članakOsnovna škola Teočak obilježila 84. godišnjicu od osnivanja (FOTO)\nSljedeći članakDuraković: Za dženazu u Potočarima dosad identifikovano 49 žrtava


Sastanci su uvek teški kad je tema KiM, ali nikad nije bilo ovako: Vasiljević o susretu sa Grenelom - Telegraf.rs\n11/10/19 | 10:07 ≫ 10:08\nOno što je bilo čudno je da je prvi put predsednik sam pisao službenu belešku sa sastanka, jer je razgovor očigledno bio dosta težak i on juče nije bio voljan ni sa nama o otme da razgovara - rekla je Suzana Vasiljević\n- Ono što je bilo čudno je da je prvi put predsednik sam pisao službenu belešku sa sastanka, jer je razgovor očigledno bio dosta težak i on juče nije bio voljan ni sa nama o otme da razgovara - rekla je Vasiljević.\nGovoreći o sporazumu Albanije, Srbije i Severne Makedonije takozvanom "malom šengenu" ona je rekla da danas počinju razgovori ekspertskih timova po odredjenim tema, tako da bi u Ohridu za mesec dana bili predstavljeni određeni koraci.\nSastanak Aleksandra Vučića i specijalnog američkog izaslanika za dijalog Beograda i Prištine Ričarda Grenela bio veoma težak, rekla je savetnica predsednika Srbije-Foto: Tanjug/Zoran Žestić\nSavetnica za medije Aleksandra Vučića rekla je da su tehničke pripreme za realizaciju Deklaracije o uspostavljanju slobodnog protoka ljudi, robe, usluga i kapitala na Zapadnom Balkanu, koju su u Novom Sadu potpisali lideri Srbije, Albanije i Severne Makedonije, već počele.\nOna je najavila da će naredeni sastanak lidera tri zemlje o protokolu biti održan 10. novembra na Ohridu, na kome će se predstaviti šta je sve u vezi sa deklaracijom učinjeno.\n- Imaju zadatke da reše određene stvari, poput otvaranja granica do 2021. godine, donošenje propisa za tržišne inspekcije i protok robe i kapitala, nekoliko bilateralnih stvari - rekla je Vasiljević.\nTehničke pripreme za realizaciju Deklaracije koju su u Novom Sadu potpisali lideri Srbije, Albanije i Severne Makedonije su već počele-Foto: Tanjug/Tanja Valič\n- Videli ste njegovu želju (predsednika Vučića) za regionalnim inicijativama i da ekonomija nadvlada politiku i konačno počnemo da se bavimo sami sobom. Na večeri u Novom Sadu su do detalja ustanovljeni principi i bitne tačke koje su se sutradan našle u deklaraciji - rekla je Vasiljević.\n- Pozvali smo i ostale lidere Zapadnog Balkana da se pridruže inicijativi i nadamo se da će do 10. novembra na Ohridu biti još neko od lidera koji će se pridružiti, jer to je nešto na čemu treba raditi ako mislite na budućnost svog naroda - rekla je ona.\nPrema njenim rečima, "mali Šengen" nije zamena za EU, ali je dobra poruka.\n- Ovo nije zamena za EU, nova mala EU, već grupa zemalja, odnosno region koji želi da učini nešto za njega, kako bi bio prihvaćen u EU - rekla je Vasiljević.\nPrag neće razmatrati povlačenje priznanja nezavisnosti KiM: Zvaničnici nisu podržali Zemanov predlog\nKompromis ili ćemo uništavati sebe, ali i jedni druge: Vučić o dijalogu Beograda i Prištine\n11. oktobar 2019 | 11:35\nKada su egoistični Ameri u pitanju,ne treba ni očekivati ništa drugo osim ucena i pretnji.Zato su razgovori sa njima uvek poput razgovora oca i sina.\nOvo je bio jedan izuzetno težak sastanak, nadajmo se da će ishod biti na obostranu korist i zadovoljstvo!\nVeliki su izazovi pred Srbima sa KiM i predsednikom i treba ostati razuman i ne reagovati ishitreno.


Borislav Novaković: Opozicija može da pobedi u Novom Sadu, pobeda značajna koliko i u Beogradu - Glas Šumadije\nNaslovna > Izbori/Bojkot > Borislav Novaković: Opozicija može da pobedi u Novom Sadu, pobeda značajna koliko i u Beogradu\n14/09/2021 14/09/2021 309Ostavi komentar na Borislav Novaković: Opozicija može da pobedi u Novom Sadu, pobeda značajna koliko i u Beogradu\nPotpredsednik Narodne stranke i bivši gradonačelnik Novog Sada Borislav Novaković izjavio je danas da bi poraz vlasti na izborima u tom gradu imao i državni značaj, a ne samo lokalni, jer to ne bi bio samo poraz lokalnih naprednjaka, nego i lični poraz predsednika Srbije i SNS-a Aleksandra Vučića, jer je Novi Sad „sedište njegovog koruptivnog režima“.\nPotencijalna pobeda u Novom Sadu bi opredelila političko raspoloženje u Vojvodini, kao što bi pobeda u Beogradu bila putokaz za celu Srbiju. To Vučić zna i zato će represivno-kriminalna stega i dalje biti osnovni mehanizam upravljanja u ova dva grada, naveo je Novaković u autorskom tekstu za list „Danas“.\nNovaković je istakao da Novi Sad „ima kapacitet da se suprotstavi tom ludilu“, što je pokazao na izborima za mesne zajednice, gde je „režim ispucao svu raspoloživu municiju, ali je promašio mete“, a uigrane metode masovne kupovine glasova i celodnevnog pritiska na građane samo su proizvele inat i dodatno razjarile Novosađane u porazu koji je pretrpeo SNS.\nNovaković je naveo da je Vučić svoj autoritet učvrstio i održavao stvarajući privid „borbe protiv kriminala i korupcije“, a suštinski Vučić stoji „na čelu kriminalne hobotnice“ i svojim ponašanjem stvara okolnosti za najveću pljačku državnih resursa u novijoj istoriji Srbije.\nBorba protiv opšteg lopovluka je u isti mah i rodno mesto, ali i grobnica Vučićevog autoriteta. Novi Sad je sedište i središte njegovog koruptivnog režima. Naš grad je okupiran i svakodnevno je izložen torturi Andreja Vučića i Zvonka Veselinovića, dodao je Novaković.\nNovaković je naveo da predsednikov brat Andrej Vučić „upravlja političkim procesima, a Zvonko Veselinović orkestrira kriminalnom scenom“.\nNajvrednije poslove u gradu dobijaju isključivo kriminalci. Ne postoji čak ni potreba da se to prikrije ili da se tome obezbedi bar privid pravnosti, istakao je Novaković.\nCinizam i bezobrazluk su poprimili takve razmere da firma Granit Peščar, čiji je stvarni vlasnik Veselinović, a u kojoj je predsednik nadzornog odbora njegov rođeni brat Žarko Veselinović, trenutno popločava jedan od trgova u centru Novog Sada. Reč je o površini od 6,8 hektara. Posle tog posla novosadski budžet će imati 10 miliona evra manje, a Veselinović isto toliko više, dodao je Novaković.\nNovaković je podsetio da gradonačelnik Novog Sada Miloš Vučević priprema „koruptivni projekat ’Novi Sad na vodi’“, koji podrazumeva stanogradnju na obalama Dunava u vrednosti većoj od milijardu evra, pa se kao rezultat „dobija činjenica da je Novi Sad poprište i noseći stub Vučićevog kriminalnog režima“.\nNovaković je istakao da „novosadsko iskustvo pokazuje“ da se opozicija ne sme deliti nego okupljati, a da bi raspravu o razlikama trebalo ostaviti za Srbiju posle Vučića.\nSve dok je Vučić na vlasti, nemamo pravo da ističemo ono što nas razdvaja, naprotiv imamo obavezu da ukazujemo na ono što nas spaja. Samo proces ujedinjavanja i objedinjavanja opozicionih kapaciteta vodi u pobedu nad Vučićevim režimom“, zaključio je Novaković.


Štadi u prošloj godini porasli prodaja i profit › Made-in-Germany.rs\nNemačka farmaceutska grupacija Štada ostvarila je u 2021. godini rast prodaje od 8% i povećala profit, čemu je doprineo i rast prodaje u Srbiji, gde je svaki četvrti proizvod kupljen sa ili bez recepta proizveo vršački Hemofarm.\nGeneralni direktor Štade Peter Goldšmit je ocenio da je zahvaljujući rastu iznad tržišnog proseka Štada bila u mogućnosti da generiše gotovinu neophodnu za nastavak investiranja u portfolio, akvizicije širom sveta i ljude. On je poručio da je svrha Štade snabdevanje pacijenata lekovima u svako doba, pa čak i u vremenima kriza i konflikata.\nŠtada grupa je u 2021. ostvarila prodaju od 3,25 milijardi eura i povećala profit za 37 posto, koji je u vidu dobiti pre odbijanja kamate, poreza i amortizacije dostigao nivo od 776,5 miliona eura. U kompaniji kažu da je, finansijski gledano, Štada četvrti po veličini igrač u Evropi, kako u segmentu zdravstvenih proizvoda široke potrošnje tako i generičkih lekova.\nNa evropskim tržištima Štada je ostvarila rast prodaje od 12 posto, uključujući organski rast od 7 posto bez akvizicija. U 16 od 24 evropske zemlje ostvareno je dvocifreno povećanje prodaje, uključujući rast od preko 20 procenata u Francuskoj i Španiji, prenosi agencija Tanjug.\nSrbija je u prošloj godini bila po prodaju među 10 Štadinih najuspešnijih tržišta, čemu je doprineo i Hemofarm. Za Štada grupu Srbija predstavlja glavni centar proizvodnje i lanca snabdevanja, budući da se iz pogona u Vršcu, Dubovcu i Šapcu lekovi isporučuju širom sveta, dodaje se u saopštenju.\n– U segmentu lekova koji se izdaju na recept i dalje nadmašujemo tržište zahvaljujući novim terapeutskim opcijama, kao što su prva na tržištu generička verzija antitrombotika pod nazivom tikagrelor ili okrelizumab, biološki lek za lečenje multiple skleroze – rekao je generalni direktor Hemofarma Ronald Zeliger i dodao da u segmentu zdravstvenih proizvoda široke potrošnje kompanija nastavlja sa snažnim rastom.\nGeneralni direktor farmaceutske grupacije, koja širom sveta zapošljava 12,5 hiljada ljudi, ne sumnja u Štadin dalji uspeh zbog, kako je rekao, kombinacije snažnog organskog poslovanja, čvrste finansijske osnove i veoma posvećene radne snage.\n– Zbog naše široke geografske prisutnosti u Zapadnoj Evropi, na Bliskom istoku i u Aziji, uveren sam da ćemo savladati izazove koji nas očekuju u Ukrajini i Rusiji – poručio je Goldšmit.


30. November, 03:06\nUhapšen bivši direktor crnogorske tajne policije: Pronađen uređaj u kancelariji tužioca 0 Podijeli Podijeli na facebook Podijeli na twitter Podijeli na viber Pošalji na mail\n21.10.2021. / 11:28\nOva informacija je potvrđena iz bezbjednosnih krugova.\nPripadnici specijalnog policijskog odjeljenja u Crnoj Gori uhapsili su jutros bivšeg direktora Agencije za nacionalnu bezbjednost Dejana Peruničića.\nOva informacija je potvrđena iz bezbjednosnih krugova. Naime, on je uhapšen u okviru istrage koju je Specijalno državno tužilaštvo pokrenulo nakon što je sinoć pronađen prislušni uređaj u kancelariji glavnog specijalnog tužioca Milivoja Katnića.\nSpecijalno državno tužilaštvo danas u podne će povodom ovog slučaja održati konferenciju za novinare, na kojoj će saopštiti više detalja.\nOčekuje se da bude saopšteno i šta je Specijalno državno tužilaštvo utvrdilo u slučaju samoubistva bivšeg službenika tajne policije Luke Bulatovića.\nPrema prvim informacijama, za sada se ova dva slučaja ne dovode u vezu.\nBeograd: Policija provjeravala Krivokapićevog sina, porodica ogorčena\nAbazović: Ako bude smijenjen ministar MUP-a pada i Vlada


Nakon više od dve godine zastupanja za zakonske izmene usmerene na otklanjanje neravnopravnog tretmana organizacija civilnog društva – pružaoca usluga socijalne zaštite Trag fondacija je uspela da obezbedi ravnopravni tretman pružaoca usluga socijalne zaštite kroz usvajanje Zakona o izmenama i dopunama Zakona o porezu na dobit pravnih lica koji su 29. decembra 2015. godine, poslanici izglasali u Narodnoj skupštini Republike Srbije.\nRanijim zakonskim rešenjem bilo je predviđeno da se kao rashod u poreskom bilansu obveznika priznaju samo davanja učinjena ustanovama socijalne zaštite osnovanim u skladu sa zakonom koji uređuje socijalnu zaštitu, ali ne i drugim subjektima u socijalnoj zaštiti pa tako ni organizacijama civilnog društva.\nDanas usvojenim Zakonom o izmenama i dopunama Zakona o porezu na dobit pravnih lica omogućeno je, između ostalog, da se kao rashod u poreskom bilansu obveznika priznaju ne samo davanja učinjena ustanovama socijalne zaštite već i ostalim pružaocima usluga socijalne zaštite. Na ovaj način obezbeđen je ravnopravni poreski tretman izdataka pravnih lica učinjenih po osnovu socijalnih davanja, tako da će od sada pravnim licima biti priznat poreski rashod i za davanja učinjena organizacijama civilnog društva - pružaocima usluga socijalne zaštite, koje su osnovane i deluju u skladu sa zakonom koji uređuje socijalnu zaštitu. Na osnovu ovog zakonskog rešenja otvaraju se nove mogućnosti za dodatne izvore finansiranja za OCD – pružaoce usluge socijalne zaštite od strane pravnih lica.\nTrag fondacija želi da se zahvali svim partnerima i donatorima, naročito Evropskoj komisiji i Balkanskom fondu za demokratiju koji su kroz projekat „SIGN za održivost“ podržali naše aktivnosti u ovoj oblasti. Posebno želimo da se zahvalimo: Kancelariji za saradnju sa civilnim društvom Vlade Republike Srbije kao i predstavnicima/cama 115 organizacija civilnog društva iz 36 gradova koji su podržali/e i zajedno sa Trag fondacijom uputili/e predloge za izmenu Zakona o porezu na dobit pravnih lica.\nTrag će i u narednom periodu nastaviti rad na analizi i unapređenju postojećih propisa koji doprinose razvoju filantropije u Srbiji i osnaživanju organizacija civilnog društva.


Koje auto gume se u Srbiji najčešće kupuju? - Ja volim Srbiju\nHome / Automobili / Koje auto gume se u Srbiji najčešće kupuju?\nZimska sezona je pred nama. Vozači su odavno morali da se pripreme za vremenske neprlike koje u svakom trenutku mogu da izazovu loše uslove za kretanje, klizav put i otežano kretanje. U tom slučaju je neophodno strpljenje i pažljiva vožnja, a ako ste dobro pripremljeni za period koji sledi onda sao polako i srećan put.\nNo, da biste bili dobro pripremjeni za zimske dane, trebalo bi da svom ljubimcu promenite gume. Zimske auto gume su ne samo važan, već i neophodan uslov za vree zimskih meseci. U Srbiji se uglavnom kupuju isključivo nove auto gume, a najčešće se gume menjaju tek kada izgube sve svoje funkcije koje je određeni proizvođač guma predvideo. Menjanje guma takođe mogu da izazovi i pređeni kilometri, pa ukoliko ste u prethodnom periodu prešli veliki broj kilometara, vreme je da se auto gume zamene zbog habanja.\nNaši vozači pažljivo biraju auto gume, pa osim što brinu o ceni, posebnu pažnju posvećuju i kvalitetu. Iako se u poslednje vreme stalno nešto polemiše u vezi sa saobraćajnim propisima, u pitanje se takođe dovode i obaveze koje vozači moraju da ispune, jer im sve to predstavlja dodatni trošak za budžet, ipak kupovina zimskih guma je najvažnije pravilo koje svaki vozač treba i mora da ispoštuje. Da bi se povećala bezbednost u saobraćaju neophodno je da se izgradi svest o upotrebi kvalitetnih guma koje su primerene vremenskim uslovima.\nIstraživanje koje je sprovedeno među 10 000 srpskih vozača pokazalo je da skoro njih 70% isključivo bira nove auto gume, dok se oko njih 20% odlučuje da kupi polovne pneumatike. Svega 10% vozača bi potrošilo novac za kupovinu i novih i polovnih pneumatika.\nOva studija je pokazala da tek nešto više od polovine ispitanika poseduje i zimske i letnje gume koje menja u skladu sa vremenskim prilikama, a oko četvrtine ispitanih vozača tvrdi da zamena guma zavisi od finansijkih mogućnosti. Takođe, negde oko 20% učesnika istraživanja navodi da koriste isključivo samo jednu vrstu pneumatika.\nVažno je navesti da se došlo do zaključka u sprovedenom istraživanje da vozači uglavnom čekaju da auto gume izgube svoja svojstva kako bi ih zamenili i kupili nove. Ima i onih koji se na zamenu guma odlučuju kada pređu određeni broj kilometara i kada primete neku promenu na pneumatiku, a neki kada im vulkanizer stavi do znanja da je vreme za nove auto gume.\nKako se odlučuju vozači za promenu guma, a kako žene vozači?\nAnketa je pokazala da se muškarci za menjanje guma odlučuju po osećaju i da čekaju da guma izgubi sva svojstva koj njen proizvođač garantuje, a to nije čest slučaj sa ženama. Naime, žene se radije odlučuju za nove pneumatike kada im to preporuči vulkanizer, ali i nakon određenog broja pređenih kilometara.\nOno što je zajedničko i ženama i muškarcima prilikom kupovine pneumatika jeste to što većina radije bira nove auto gume, dok je nešto manji broj onih koji se odučuju za polovne pneumatike i priliko kupovine presudan im je kvalitet, pa onda sledi cena.\nPrevious: Odgovarajuća garderoba za predstojeće dane\nNext: Šta sve možete da kupujete na stovarištima u Srbiji?


Vučić: Molim članove Udruženja „Car:Go“ da ne otpočinju štrajk glađu | CarGo\nUdruženje građana „CarGo“ saopštilo je da je jedina poenta najavljenog štrajka dela taksista za 27. maj zapravo pritisak na institucije, pre svih na grad Beograd i Policijsku upravu.\nPredsednik Udruženja „CarGo“ Aleksandar Vučić pozvao je članove Udruženja na veliki sastanak u nedelju na kome će razmatrati drugačiju vrstu odgovora na nasilje taksi kartela koje se vrši godinama u Beogradu.\n„Molio sam članove našeg Udruženja da ne otpočinjemo štrajk glađu, već da damo drugačiji odgovor određenoj grupi taksi kartela. U nedelju ću predložiti naš odgovor i tražiću podršku članova Udruženja za svoju ideju. Verujem da samo zajednički odgovor, može zaista da doprinese građanima Beograda“, rekao je on.\nVučić dodaje da CarGo veruje u institucije, tačnije u časne ljude u njima, koji se nalaze na strani pravde i odgovara da ih nikakve pretnje, čak ni hapšenjima, neće zaustaviti.\n„Nas nikakve pretnje, hapšenja, niti zastrašivanja neće zaustaviti. Prvo, zato što nema nikakvog pravnog osnova za tako nešto, a zatim zato što u našoj policiji ima časnih ljudi na svi nivoima. Ali ako hoće nekoga da hapse, evo zovem ih - dođite pa uhapsite mene. Evo i večeras, kako nezvanično saznajemo, najavljuju nezakonite akcije, pa ih pozivam da dođu i da oduzmu meni automobil“, naglasio je Vučić.\nPredsednik Udruženja „CarGo“ rekao je da pojedini ljudi rade u strahu, pod pritiskom, ali ima i onih koji su i sami deo interesne grupe koja želi da zaštiti taksiste i da ukloni bilo koga ko može da im bude konkurencija.\n„Međutim, većina ljudi u institucijama, na prvom mestu brojni policijski inspektori, zaista jesu časni ljudi. Svima njima je neverovatno pravno i institucionalno nasilje koje se dešava CarGo-u. Znate, sve ovo što se dešava danas CarGo-u, sutra može bilo kome da se desi. Zato se mi ne borimo samo za sebe, već za sve građane Beograda i Srbije koji su zarobljeni u kandžama taksi kartela“, istakao je Vučić.\nStrukovno udruženje taksi preduzetnika SITAB najavilo je da će 27. maja organizovati protest protiv Udruženja „CarGo“ i grada Beograda.


Novi pristup problemu Srbije i Kosova - Centar za evroatlantske studije - CEAS\nVreme je za snažnu i koordinisanu inicijativu koju će predvoditi Sjedinjene Države, ali u saradnji sa Evropskom unijom i NATO-om, u cilju osiguravanja uslova koji će omogućiti da Srbija i Kosovo dođu do kosenzusa o svom konačnom odnosu.\n#1 Obezbediti im dovoljno prostora… stvoriti prostor u kom predsednik Srbije Vučić i predsednik Kosova Tači mogu razgovarati, pregovarati i tragati za kompromisom. Zapad se mora uzdržati od nametanja čvrstih ograničenja i daljeg pridikovanja dvojici lidera. Moramo im pružiti nadu… Integracija sa zapadnim zemljama mora izgledati kao dostižan cilj sa opipljivim ekonomskim koristima… to će obojici predsednika omogućiti da potisnu one grupe unutar svojih redova koje ne vide nikakvu korist od integracije sa Zapadom. Sjedinjene Države, NATO i Evropska unija to mogu učiniti.\n#2 Lokalna rešenja… pogledajmo šta se dogodilo u Severnoj Makedoniji. Zahvaljujući političkoj hrabrosti dva lidera, kao i spoljnoj podršci koja im je obezbedila prostor za pregovore, uprkos upornim pokušajima Kremlja da ih omete, problem imena je najzad rešen, pa budućnost stanovnika Severne Makedonije sada izgleda mnogo svetlije. Sukob Srbije i Kosova je drugačija vrsta situacije, naravno, i možda će njegovo rešavanje biti teže. Ali pružimo predsednicima Vučiću i Tačiju šansu da demonstriraju istu vrstu hrabrosti i državništva, tako što ćemo im dozvoliti da sami dođu do željenog rešenja… oni su ti koji će morati da žive sa njegovim posledicama.\n#3 Strateške opcije… Predsedniku Vučiću su potrebne strateške opcije za Srbiju… koje se razlikuju od stvaranja nove „Kube“ ili „Venecuele“ u jugoistočnoj Evropi... satelitske države koja je vezana samo za Kremlj i koja otuda ne može osigurati dugoročne dobrobiti za svoj narod. Umesto toga, Srbija bi mogla postati odgovoran i stabilizujući faktor u regionu, tako što će doći do miroljubivog sporazuma sa Kosovom.\nPredsednik Srbije se nalazi pod ogromnim pritiskom koji dolazi iz same zemlje, kao i iz Rusije. Uvođenje trgovinske tarife od 100% na proizvode iz Srbije potkopalo je njegovu pregovaračku poziciju. Takođe, nedavno ga je kritikovalo sveštenstvo Srpske pravoslavne crkve i najavilo da će ga proglasiti za izdajnika ukoliko bude razmatrao mogućnost priznavanja nezvisnosti Kosova.\nGlavni izvor uticaja Kremlja na Srbiju bila je potreba Srbije da osigura podršku Ruske Federacije u Savetu bezbednosti UN nakon što je Kosovo proglasilo nezavisnost. Kremlj je toga, naravno, svestan i nema interesa da se ova situacija razreši.\nMoskva često zaobilazi predsednika Vučića i vrši pritisak na njega preko sveštenstva, marginalnih sindikata aktivnog sastava policije i vojske, kao i drugih faktora koji smatraju da će biti na gubitku ukoliko Srbija formalno prizna nezavisnost Kosova.\nPredsednik Tači se suočava sa sličnim izazovima jer frustracije u zemlji navode neke političke grupacije na Kosovu da zahtevaju agresivniji stav prema Srbiji ili zajednicu sa Albanijom.\nUprkos svemu, predsednik Vučić i predsednik Tači su u nekoliko poslednjih meseci demonstrirali svoje državničke kvalitete, pokušavajući da pronađu rešenje za situaciju koja Zapadu izgleda nerešivo. Sve to potvrđuje činjenicu da je obojici lidera neophodna podrška Zapada.\nBalkanski samit u Berlinu nije imao uspeha... ali srpska delegacija je pokazala zrelost i državničko držanje... što možda nudi neku nadu za dolazeći Pariski samit u julu.\nMožda će se uskoro ukazati prilika da se proizvedu novi podsticaji za iznalaženje rešenja. Evropski savet, uz podršku nove Evropske komisije, mogao bi obnoviti nade za članstvo Srbije i Kosova u EU, ukoliko se ostvari dovoljan napredak ka ispunjavanju EU standarda. NATO bi takođe mogao iskoristiti dolazeći Samit u Londonu da potvrdi značaj misije KFOR-a. NATO ima podršku u tom pogledu, budući da su obe vojske pod vođstvom oficira koji razumeju i poštuju Zapad i shvataju da NATO nije pretnja, već garant stabilnosti.\nIpak, vojska Srbije je i dalje u znatnoj meri podložna uticaju Rusije. Na primer, na nedavnoj vojnoj paradi u Nišu povodom obeležavanja godišnjice kraja Drugog svetskog rata učestvovale su samo ruske i srpske jedinice. To je bila uvreda za zapadne saveznike, kao i pokušaj prekrajanja istorije kojim treba da se pokaže da je Rusija jedini prijatelj na koga Srbija može računati. Od predsednika Vučića se očekuje da ispravi tu grešku pre obeležavanja 75. godišnjice sledeće godine.\nAmerika bi mogla ostvariti odlučan uticaj u regionu, ukoliko se primeni sveobuhvatan strateški pristup (dobro integrisan sa naporima EU i NATO-a) koji otvara politički prostor za dvojicu lidera, štiti ih od unutrašnjih i spoljnih pritisaka i nudi nadu u mogućnost postizanja veoma teških, ali neophodnih kompromisa... ali to će biti moguće jedino ako pokažemo isti stepen posvećenosti kao prilikom vođenja pregovora o Mirovnom sporazumu u Dejtonu, pre angažovanja snaga IFOR-a i SFOR-a, što je konačno dovelo do nesavršenog, ali održivog mira na Zapadnom Balkanu.\nKritički posmatrano, Zapadu je potreban uvažen visoki diplomata koji bi vodio „diplomatiju posredovanja“... slično ulozi koju je ambasador Ričard Holbruk odigrao u pregovorima o Dejtonskom mirovnom sporazumu. Neko ko je sposoban da pregovorima pruži notu urgentnosti i ima podršku vodeći svetskih i regionalnih sila, EU, kao i drugih zainteresovanih strana, kao što je Rumunija, koja takođe treba da odigra važnu ulogu, s obzirom na položaj kojim povezuje Balkan i širi region Crnog mora. Zapravo, Rumunija bi mogla delovati na Srbiju kao umirujući faktor i pored toga što nije priznala nezavisnost Kosova.\nNATO misija koju vrši KFOR takođe treba da bude sačuvana. Visoki albanski i srpski lideri su mi se obraćali u prošlosti, kada sam bio komandant oružanih snaga SAD-a u Evropi, sa molbom da se misija produži jer je to jedini garant stabilnosti u regionu. Takođe bi trebalo podsticati širu saradnju NATO-a sa oružanim snagama Srbije, kao i proces efikasne tranzicije formiranih oružanih snaga Kosova.\nKonačno, Srbija i Kosovo moraju ostvariti ozbiljan napredak ka ispunjavanju uslova za članstvo u EU, umesto što konstantno kritikuju Brisel.\nVratili smo se u doba nadmetanja velikih sila i vreme je da Zapad iskoristi svoj pozitivni uticaj u regionu. Moramo nastaviti da branimo temeljna načela i podržavamo prihvaćene vrednosti... ali to ne mora da znači pridikovanje i postavljanje nedodirljivih ograničenja. Umesto toga, hajde da prihvatimo utakmicu... ukoliko nastane vakuum, nema sumnje da će ga Rusi i Kinezi iskoristiti... hajde da prihvatimo utakmicu i omogućimo razvoj potencijala i nade. Priča koju mi možemo da ponudimo sadrži bolja rešenja.\nAutor bloga: Ben Hodžiz\n*Nezvanični prevod Centra za evroatlantske studije


S dvoje dece dala otkaz usred korone i pokrenula svoj biznis – Pokreni\nAleksandra Verbič dala je otkaz krajem marta, kada joj je rečeno da neće primiti dve plate „zato što nije obavila radni zadatak“ – a potom je saznala da joj ni staž nije uplaćen od 2018. godine. Sa dvoje male dece, stambenim kreditom i bez sigurnih primanja osim alimentacije, shvatila je da mora da pokrene sopstveni posao – tako je rođen Shake&Cake, usred drugog pika epidemije.\n“Posle 18 godina rada u finansijama (kao finansijski direktor ili menadžer), u ‘ne baš dobrim firmama’, u čašu karijere su mi upale poslednje kapljice gorčine, koje su me naterale da dam otkaz. Nije bio lični hir, lenjost, želja za ugodnim životom. Došao je momenat kada mi je mozak upao u mod JA OVO NE MOGU VIŠE, NE ŽELIM VIŠE”, podelila je Aleksandra Verbič sa pratiocima Fejsbuk strane Shake&Cake.\n“Jedina dobra vest bila je da su se deca, koja imaju 10 i 13 godina, obradovala tome što ću više biti kod kuće, pošto sam godinama sa posla dolazila najranije oko 18 časova”, priča Aleksandra za Nova.rs.


Praznik košarke u Sarajevu - SportSport.ba\nPraznik košarke u Sarajevu\nMemorijalni turnir "Mirza Delibašić"\nOlimpijska dvorana Zetra i glavni grad Bosne i Hercegovine naredna će tri dana biti domaćin tradiocionalnog memorijalnog košarkaškog turnira "Mirza Delibašić".\nZetra će biti domaćin Ciboni, Fenerbahceu, Panionisu i Bosni\nDomaćin turnira, tradiocionalno, je Košarkaški klub Bosna ASA BH Telecom u čijem je dresu najbolji sportista u istoriji Bosne i Hercegovine Mirza Delibašić i odigrao najsvjetlije trenutke u svojoj prebogatoj karijeri.\nU goste Bosni i Sarajevu dolazi sama krema evropske klupske košarke. Tri ekipe koje su prošle sezone nastupale u Euroligi garantuju nam vrhunsku predstavu na bordo parketu Zetre. Dvije te ekipe, Fenerbahce i Panionios, sa klupe vode Bosnina djeca. Legendarni stručnjak Bogdan Tanjević, tvorac neponovljive generacije Studenata koja se u Grenobleu 1979. godine popela na evropski vrh, danas je selektor turske košarkaške reprezentacije i trener izuzetno snažnog Fenerbahcea.\nNajbolji poslijeratni košarkaš u Bosni i Hercegovini, koji je nosio dres Bosne i sjedio na klupi Studenata, Nenad Marković, ponovo sjedi na klupi grčkog Panionisa i u Sarajevo se vraća kako bi još jednom odao priznanje neponovljivom Kinđetu.\nTreću ekipu ne treba posebno predstavljati. Zagrebačka Cibona jedan je od najuspješnijih evropskih klubova svih vremena. Dvostruki evropski prvak u Sarajevo stiže u najjačem sastavu.\nDomaćin turnira i viceprvak Bosne i Hercegovine, Bosna ASA BH Telecom, pretrpila je velike promjene u ekipi u odnosu na prošlu sezonu. Među Studentima više nema kapitena Gorana Ikonića, sjajnog playmakera Dušana Đorđevića i reprezentativnog centra Elvira Ovčine, ali su tu "neki novi klinci".\n"Možda je za nas malo nezahvalno što ćemo učestvovati na turniru koji se s pravom može nazvati jednim od najjačih u Evropi. Mi smo ekipa u stvaranju i u ovoj fazi priprema radimo na uigravanju. Nemojte me krivo shvatiti jer ne tražim alibi za eventualne loše rezultate, ali nama je prioritet da se prije početka sezone što bolje uigramo. Ipak, na turniru "Mirza Delibašić" mogu obećati izgaranje na parketu", kazao je trener Bosna ASA BHT Vlada Vukoičić.\nUlaznice za utakmice turnira biće u prodaji na ulazu u dvoranu i to po jedinstvenoj cijeni od 5KM za obje utakmice jednog dana.\nCibona - Panionios (18.00)\nBosna - Fenerbahce (20.15)\nponedjeljak, 28. septembra:\nPanionios - Fenerbahce (17.45)\nBosna - Cibona (20.00)\nutorak, 29. septembra:\nBosna - Panionios (19.15)


Vrijednost BIRS indeksa je smanjena za -0,71 posto i iznosi 724,17 poena, a vrijednost FIRS indeksa za -0,25 posto i iznosi 1.790,27 poena.\nNa službenom berzanskom tržištu lista B najveći promet je ostvaren akcijama Telekoma Srpske a.d. Banja Luka, a trgovalo se u iznosu od 14.022,83 KM, po prosječnoj cijeni od 1,70 KM, čime je ostvaren rast u odnosu na prošlo trgovanje za 1,19 posto.\nUkupan promet obveznicama iznosio je 205.092,23 KM. Najviše se trgovalo obveznicama Republika Srpska – izmirenje ratne štete 3 u vrijednosti od 99.819,72 KM. Prosječna cijena ovih obveznica ostvarila je rast od 0,39 posto.\nOd akcija zatvorenih investicionih fondova najveći promet je ostvaren akcijama ZIF Zepter fonda a.d. Banja Luka, a trgovalo se u iznosu od 10.467,49 KM, po prosječnoj cijeni od 7,26 KM, što predstavlja pad cijene za -0,41 posto.\nAkcije dva fonda su ostvarile rast prosječne cijene, od čega su najveći rast imale akcije ZIF Aktiva invest fond a.d. Banja Luka (0,40 posto), i trgovalo se po prosječnoj cijeni od 2,50 KM, u vrijednosti od 132,50 KM.\nGubitnik dana među fondovima su akcije ZIF Euroinvestment fond a.d. Banja Luka (-2,90 posto), i trgovalo se po prosječnoj cijeni od 14,08 KM, u vrijednosti od 9.994,80 KM.\nOd hartija od vrijednosti na slobodnom tržištu najveći promet je ostvaren akcijama preduzeća Glas Srpski – trgovina a.d. Banja Luka akcijama, a trgovalo se u iznosu od 4.200 KM, po prosječnoj cijeni od 0,21 KM.\nKod akcija na slobodnom tržištu pad cijene zabilježile su samo preduzeća ZIF Balkan investment fond a.d. Banja Luka I to od -4,85 posto i trgovalo se po cijeni od 1,57 KM po akciji, u vrijednosti od 47,10 KM.\nNa trgovanju zaključen je jedan REPO posao sa hartijom od vrijednosti Republika Srpska – izmirenje ratne štete 5, ukupne vrijednosti 6.276,00 KM.\nbanjalučke blse indeksa sase\t2015-06-05\nNazad: Promet na Sarajevskoj berzi 1.368.673 62 KM\nNaprijed: Mladi bh. nogometaši remizirali s Crnogorcima


MeridianBetSport GOTOVO: Holender dolazi u Partizan!\nNaslovna Fudbal Domaći fudbal GOTOVO: Holender dolazi u Partizan!\nGOTOVO: Holender dolazi u Partizan!\nOno što je juče bilo najavljeno danas je i definitivno završeno pošto je Partizan uspeo da završi posao oko Filipa Holendera!\nKako saznaju Novosti, reprezentativac Mađarske dolazi na jednogodišnju pozajmicu vrednu 50.000 evra, a sve će vrlo uskoro biti i ozvaničeno.\nOno što je novo je to da će crno-beli imati mogućnost da otkupe njegov ugovor od Lugana za 450.000 evra. Naravno, ukoliko budu bili zadovoljni njegovim partijama.\nHolender dolazi kao zamena za Đorđa Ivanovića koji je otišao u ljubljansku Olimpiju i kao neko ko će pojačati konkurenciju u ofanzivnom delu ekipe.\nOsim po krilu, on može da odigra i na mestu napadača i tako eventualno zameni i Umara Sadika koji bi mogao da napusti Humsku u finišu prelaznog roka.\nKako bilo, Holander stiže i biće zvanično drugo pojačanje trenera Aleksandra Stanojevića nakon dolaska Aleksandra Miljkovića.\nPodsetimo, crno-beli su osim Miljkovića u ovom prelaznom roku doveli i Makija Banjka iz Olimpije za 500.000 evra.\nPartizan radi na transferu reprezentativca Mađarske!\nPrethodni tekstNAPUŠTA REAL ZBOG JOVIĆA Španski napadač ne želi da bude zamena Srbinu!\nSledeći tekstDejvis: Lebron i ja moramo agresivnije; Lebron: Jedan detalj može sve da promeni\nZare 202 1 oktobra, 2020 At 18:31\nIskreno se nadam da ce partizan da pogodi sa ovim pojačanjem.\nGoran 22 1 oktobra, 2020 At 15:28\nDoveli krilnog napadaca gde imaju cetvoricu igraca, a u napadu jos uvek smotani Sadik koji ima dve leve noge\nRade Vulic 1 oktobra, 2020 At 15:26\nNe znam koliko ce im on biti od neke pomoci, bolje da su doveli klasicnog spica koji nam je preko potreban\nSasa 22 1 oktobra, 2020 At 15:29\nUpravo tako da su nasli napadaca da dovedu, na njegovoj poziciji vec Partizan ima mnogo igraca\nMile 1 oktobra, 2020 At 14:30\nNe znam sta da mislim o ovom, stranac pre svega, pored toliko nasih igraca, plus se ne igra evropa.. Bolje da vrati sa pozajmice Petra Gigica koji ima 22-23 godine, da postigne nekoliko golova i eto transfer na pomolu.. I Nemanja Nikolic je dobar veoma isto na pozajmicu..\nBiska 1 oktobra, 2020 At 15:30\nUprava i trener ne znaju gde biju ovo pojacanje nam je nepotrebno\nĆIĆARITO ISKREN: Mojes je Junajtedova greška koja i danas progoni klub\nMarko Čubrak - 30 maja, 2020 19\nNekadašnji fudbaler Mančester junajteda Havijer Ernandez, smatra da je dolazak Dejvida Mojesa na klupu ''Crvenih đavola'' bio velika greška.\nIZNENAĐUJUĆE Najbolji tim kvalifikacija bez Ronalda, Belgijanaca…\nNe mire se sa ispadanjem: Deportivo planira da ide na sud\nPRIMERA Gudelj igrao u pobedi Sevilje, tri penala na jednom meču\nTri stvari koje su obeležile povratak Kavaja Lenarda u San Antonio\nStanković se zapitao: Nije mi jasno zašto nekad prestanemo da budemo...\nNAJKOMIČNIJI AUTOGOL U ISTORIJI Kako si ovo uradio, čoveče, kako?!\nSTANOJEVIĆ: Nemam luksuz da rizikujemo sad kada imamo minus u odnosu...\nDušan Nikolić - 27 septembra, 2020 35\nTrener TSC-a: Dali smo sve od sebe, ali nismo imali sreće\nAndjela Stosic - 18 septembra, 2020 17


Šarović: Skupština entiteta RS treba odlučiti o povratku u institucije BiH\nMirko Šarović, lider SDS-a\nNarodna skupština Republike Srpske (RS), jednog od dva entiteta u Bosni i Hercegovini (BiH), jedino je mjesto gdje treba donijeti zaključke o vraćanju predstavnika RS u institucije BiH, izjavio je Mirko Šarović, predsjednik Srpske demokratske stranke (SDS).\nOn je to rekao u ponedjeljak u Banjaluci, 17. januara, nakon što su predstavnici SDS-a razgovarali sa predstavnicima Partije demokratskog progresa (PDP). Radi se o dvjema vodećim opozicionim strankama u Republici Srpskoj.\nŠarović je ocijenio neprihvatljivom pozicijom da neko, "u ovom slučaju Milorad Dodik, lider Saveza nezavisnih socijaldemokrata, kaže da će procijeniti o vraćanju u institucije".\n“Upravo smo zahvaljujući Dodiku postali svjetski slučaj i crna ovca”, rekao je Šarović, te dodao da se neće dozvoliti sada da se odgovornost prenese na opoziciju u entitetu Republika Srpska.\n"Očekujemo da se jasno izjasne i kažu šta žele, a mi ćemo dati odgovor. O učešću na sjednici Narodne skupštine RS mi ćemo donijeti odluku. Ko je ovo započeo i prokockao šansu, treba sada da izađe u Narodnu skupštinu i kaže da, sada ćemo da radimo drugačije i čekamo ga jednostavno da vidimo šta će on to da predloži”, rekao je Šarović.\nPodsjećamo, predsjednik Srbije Aleksandar Vučić je, na sastanku 14. januara u Beogradu, zamolio Milorada Dodika, člana Predsjedništva BiH i lidera SNSD-a sve, te sve političke snage u RS da učestvuju u radu institucija u Bosni i Hercegovini.\nLider PDP-a Branislav Borenović istakao je u ponedjeljak kako je Vučić uvijek imao “razumne i mudre politike i prijedloge”.\n“Koliko vidim Dodik i SNSD se vraćaju u institucije BiH pognutih glava svome prijatelju Stranci demokratske akcije. Ako postoji prijedlog da se riješi pitanje nametnute Inzkove odluke neka to odmah kažu. Pozivamo vladajuću koaliciju da nam daju prijedlog kako će se riješiti to pitanje jer imaju parlamentarnu većinu jer je svima interes i cilj da se počne sa radom institucija pod uslovom da se riješi pitanje nametnute Inzkove odluke”, rekao je Borenović.\nPredstavnici iz RS od jula ne učestvuju u radu državnih institucija, nakon što je bivši visoki predstavnik Valentin Inzko nametnuo izmjene zakona kojima se zabranjuje negiranje genocida i veličanje ratnih zločina.\nRanije u ponedjeljak, lider SNSD-a Milorad Dodik rekao je da će se tražiti da se “otklone razlozi zašto srpski predstavnici ne učestvuju u radu u zajedničkim institucijama”\nDodik je rekao i da je moguće da će se doći do “nekog prijedloga u kome će se referirati na način kako su urađene te izmjene i dopune".\nNajavio je o tome razgovore i sa opozicijom u RS.


Privući više turista i investitora iz Egipta\nSaradnja Srbije i Austrije u dualnom obrazovanju\nMladi preduzetnici uče od italijanskih partnera\nKa strategiji nove industrijalizacije Srbije\nSubotička firma Mini Pani planira da prodaje franšizu u Čileu\nOdržana druga sednica sekcije za računovodstvene poslove RPK Užice\nRPK Valjevo: Obuka na temu primene tehničkih standarda za proizvode i opremu\nI posle roka stižu prijave za srpsku imovinu u Hrvatskoj\nUskoro liberalizacija trgovine sa Evroazijskom ekonomskom zajednicom\nMK Group donirao 3,5 tona svojih proizvoda Crvenom krstu\nVrednost brenda Srbija porasla 17 odsto - na 40 milijardi dolara\nFIC pozvao evropske insitucije da aktivno podrže Srbiju\nTrgovci: Cene nafte dogodine i preko 100 dolara za barel\nGugl se žalio na kaznu EU od pet milijardi dolara\nIkea ulazi i na tržište Južne Amerike\nSocijalni radnici u Južnoj Africi stupili u štrajk\nMMF: Rastu rizici po globalni finansijski sistem\nPala fabrička proizvodnja u Nemačkoj treći mesec zaredom\nČadež i Mejer: Ulažite u Srbiju, nalazite partnere\nNa forumu u Hrvatskoj elita srpskog biznisa\nVelike mogućnosti za zajednički biznis\nAgrobiznis otvara vrata većoj privrednoj saradnji Srbije i Turske\nStručni skup o konsolidovanju poslovanja u Novom Sadu\nOdržana sednica Saveta parlamenta preduzetnika\nFranšizing u Beograd dovodi renomirani italijanski brend "Pompea"\nPRIVREDNE VESTI | 10. Oktobar 2017. | 18:31\nNovo poglavlje u ekonomskoj saradnji Srbije i Turske\nPrivrednicima Srbije i Turske otvorene su nove mogućnosti za intenzivnije privredne veze, poručili su predsednici Srbije i Turske Aleksandar Vučić i Redžep Taip Erdogan na Poslovnom forumu koji je u Beogradu okupio više od 500 privrednika iz 350 kompanija. Za unapređenje ekonomske saradnje i partnerstva ključna je podrška državnih institucija, rekao je Marko Čadež, predsednik PKS.Foto Tanjug\nPredsednik Srbije Aleksandar Vučić pozvao je privrednike iz Turske da investiraju u Srbiji uz poruku da nigde neće naći bolje uslove za poslovanje i investiranje. “Hvala svim našim prijateljima, od Tanera u Krupnju i Leskovcu, Fevzija u Aleksincu, Kemera u Žitorađi, do svake druge kompanije, do Halk banke, koji su došli u našu zemlju, investirali” rekao je predsednik Srbije obraćajući se učesnicima Foruma. Kako je naglasio Srbija želi saradnju sa Turskom u oblasti infrastrukture i ostalih perspektivnih oblasti.\n“Ali pre svega želim da istaknem naše iskreno prijateljstvo i želju da radimo zajedno i to bez volje predsednika Turske ne bismo mogli da sprovedemo u delo i zato sam zahvalan” podvukao je Vučić.\nSrbija je ključna zemlja za Balkan, a predsednik Vučić velika prilika za region, rekao je predsednik Turske Redžep Tajip Erdogan. Kako je istakao, državnici i poslovni svet moraju zajedno da stvaraju dobar poslovni ambijent.\nErdogan je ocenio da je njegova poseta i dolazak velikog broja biznismena iz Turske prekretnica u razvoju odnosa dve zemlje, koje povezuju bliske istorijske i kulturne veze.\nPredsednik Turske je rekao bilateralni odnosi kontinuirano rastu, a Srbija je sprovela dobre ekonomske reforme koje Turska podržava.\n“Turski poslovni svet je sve više zainteresovan za Srbiju. Kvalitetna radna snaga je jako bitna za nova ulaganja i ostvarivanje konstruktivnih projekata. Ovom prilikom želim da se predsedniku zahvalim na pomoći i podstreku koji daje biznismenima iz Turske”, poručio je Erdogan, koji očekuje da robna razmena premaši milijardu dolara.\nMarko Čadež, predsednik PKS, zahvalio je predsednicima Srbije i Turske na podršci jačanju privrednih veza jer je za unapređenje ekonomske saradnje i nova partnerstva ključna podrška državnih institucija. “Privrednicima želim da u mesecima i godinama pred nama što bolje iskoriste mogućnosti koje su im danas otvorene - potpisanim međudržavnim dokumentima i poslovnim dogovorima postignutim na ovom forumu”, naglasio je Čadež i poručio da će srpske i turske kompanije, u realizaciji svojih poslovnih i investicionih planova moći da se oslone i na Privrednu komoru Srbije i na Tursko - srpski poslovni savet.\nTrgovinska razmena između Srbije i Turske raste više od 230 novoosnovanih privrednih subjekata sa većinskim turskim kapitalom osnovano je prošle i ove godine u Srbiji, dodao je predsednik PKS.\nSa Turskom trenutno posluje 4.050 privrednih subjekata, kaže Čadež i naglašava da samo 140 preduzeća izvozi, oko 187 i uvozi i izvozi, a ostali su čisti uvoznici iz Turske, što smatra treba da se menja zajedničkim radom.\nProstor za čvršće ekonomske veze, po rečima Čadeža, otvara i regionalna saradnja u okviru trilaterale Turska- BiH-Srbija.\nPredsednik PKS ocenjuje da će izmene Sporazuma o slobodnoj trgovini značajno podstaći rast međusobne razmene, a reč je pre svega o merama za liberalizaciju trgovine i uključenju usluga u režim slobodne trgovine. Srpska privreda, dodaje, posebno je zainteresovana da što bolje iskoristi mogućnosti koje nudi novi sporazum, da poveća prodaju svojih proizvoda, da uravnoteži razmenu i savlada deficit koji je opterećuje u saradnji sa Turskom, da više kompanija izvozi na tursko tržište.\nČadež je istakao da je forum okupio više od 500 turskih i srpskih privrednika, predstavnike 350 kompanija iz različitih sektora privrede i da je održano čak 700 bilateralnih razgovora.\nU periodu smo apsolutno najboljih odnosa između Srbije i Turske, dve države uradile su sve što su mogle, potpisale su sve sporazume i politički odnosi su odlični, a na privrednicima je da iskoriste sve pružene mogućnosti, poručio je potpredsednik Vlade Srbije i ministar trgovine, turizma i telekomunikacija Rasim Ljajić.\n„Lopta je na penalu i ja mislim da vi treba da pucate taj penal. Dakle, na privrednicima je da iskoriste sve ove mogućnosti koje smo pružili“, rekao je Ljajić privrednicima na Forumu.\nDolazak Halk banke u Srbiju i Poslovni forum, po rečima Ljajića, dva su događaja koja su opredelila naše ekonomske odnose.\nKoopredsedavajući Srpsko-turskog poslovnog saveta sa turske strane Aleksandar Međedović rekao je da, kada je prvi put bio u Beogradu, 2009, bilo je svega oko 30 ljudi iz poslovnog sveta i da je bio samo jedan let dnevno Beograd – Istanbul.\n„Za ulaganje je potrebno vreme, a sada je došlo vreme. Koliko smo na uspešnoj tački, govori i veliki broj poslovnih ljudi. Da pošaljem poruku turskim privrednicima - Srbija vas čeka. Pružam vam podršku i pravo je vreme za nova ulaganja. Beograd je za turski poslovni svet nešto posebno i molim vas da dolazite, ulažete, ovo je najlepše mesto na putu ka Evropi i dosta dobro mesto za vas“, rekao je Međedović, koji se forumu obratio i na turskom i na srpskom jeziku.\nU završnici Poslovnog foruma potpisan je Memorandum o razumevanju između Ministarstva privrede i turske kompanije Tajpa tekstil. Memorandum su potpisali ministar privrede Goran Knežević i predsednik turske tekstilne kompanije „Taypa Tekstil Giyim“ Mesut Toprak, a dokument predstavlja prvi korak ka investiciji od 35 miliona evra u novu fabriku ovog turskog proizvođača u Kraljevu, koja će zapošljavati oko 2.500 radnika.\nPoslovni forum organizovala je PKS, u okviru posete predsednika Erdogana Srbiji, uz podršku Odbora za ekonomske odnose sa inostranstvom Turske (DEIK) i Halkbank Srbija.


Konkurs za pesničku nagradu Zlatna struna jubilarne 50. Smederevske pesničke jeseni - Kultura - Dnevni list Danas\nPočetna » Kultura » Konkurs za pesničku nagradu Zlatna struna jubilarne 50. Smederevske pesničke jeseni\nKonkurs za pesničku nagradu Zlatna struna jubilarne 50. Smederevske pesničke jeseni\nOrganizacioni odbor 50. Međunarodnog festivala poezije Smederevska pesnička jesen raspisao je konkurs za pesničku nagradu Zlatna struna.\n0Piše: Podunavlje.info 22. avgusta 2019. 23.17\nAutori na konkurs mogu poslati najviše dve svoje neobjavljene pesme napisane na srpskom ili nekom stranom jeziku sa prevodom na srpski.\nPotrebno je pesme otkucati u četiri primerka i potpisati šifrom. Uz pesme je nepohodno dostaviti razrešenje šifre zapečaćeno u posebnoj koverti. Razrešenje šifre mora da sadrži: puno ime i prezime, adresu i broj telefona. Pesme poslati na adresu: Međunarodni festival poezije Smederevska pesnička jesen (za konkurs Zlatna struna) PP 118, 11300 Smederevo.\nPesme treba poslati najkasnije do 16. septembra. Autori pet najuspelijih pesama, po odluci stručnog žirija, biće pozvani da učestvuju na Festivalu 16. i 17. oktobra. Pesme će biti objavljene u posebnoj publikaciji. Dobitnik nagrade biće poznat na večeri Meridijani i njemu će pripasti statueta Zlatna struna (rad akademskog vajara Selimira Jovanovića) i novčani iznos.\nOve godine održava se jubliarni 50. Međunarodni festival poezije Smederevska pesnička jesen u periodu od 14. do 18. oktobra.\nPesnički konkurs, Smederevo, smederevska pesnicka jesen, Zlatna struna


Stamatović: Krivična prijava protiv Zorane Mihajlović, vođe antisrpskog lobija i Vučićeve ministarke opšte prakse - Jutarnji GLASnik\nPredasednik opštine Čajetina, Milan Stamatović najavio je danas krivičnu prijavu protiv Zorane Mihajlović, ministarke građevinarstva, saobraćaja i infrastrukture.\n„Vođa antisrpskog lobija u Srbiji i ministarka opšte prakse u Vučićevim vladama od 2012. naovamo samo je potvrdila ono što je portal jednog od Vučićevih glavnih medijskih atentatora predvideo pre dva dana – posle hapšenja koje mi najavljuju već skoro godinu dana, izgleda da sam, na kraju, ipak osuđen na streljanje“, naveo je Stamatović u pisanoj izjavi prosleđenoj iz kancelarije predsednika opštine Čajetina.\nOn se oglasio, kako je izjavio, povodom optužbi ministarke građevinarstva Zorane Mihajlović, očigledno prouzrokovanih dostojanstvenim protestom Zlatiboraca ispred Vlade Srbije, prošlog petka. Konstatujući da „bezobrazluk i drskost ove ministarke za sve i svašta koja se javno hvali da je ‘zapadni igrač’, nema granice i da se Mihajlović Zlatiborcima smeje u lice i kaže da možemo da ležimo ispred ministarstva, ali ona neće da potpiše dozvolu, Stamatović je izjavio:\n„Kao da je pečat za dozvolu ponela iz rodne Tuzle, kao da ga je od nekoga dobila u amanet, ona veruje da je će sto puta ponovljena laž da postane istina. Ali, Zlatiborci njoj i njenom šefu nisu poverovali ni na poslednjim izborima gde su naprednjačke kabadahije i raspikuće doživele ponižavajući poraz. Otuda njena osvetoljubiva hajka na nas koji tražimo svoje pravo na rad, braneći svoju dedovinu i očevinu, državnu zemlju od naprednjačkih uzurpatora“.\nOn očekuje, kako je navedeno u pisanoj izjavi, „da će se, zbog par iskopanih rupa na državnoj zemlji, naći na optuženičkoj klupi zajedno sa Malim, muftijom Zukorlićem i braćom Vučić, jer sve što su oni radili, bolje rečeno rušili, radili su bez ikakve dozvole, ali i bez obraza“. Stamatović je rekao da se tvrdnjom da na Zlatiboru caruje „organizovani kriminal“ i da će to ona sprečiti formiranjem naprednjačkog rezervata „Park prirode“, Vučićev režim potpuno razotkrio.\n„Posle ovoga, nema nazad! Mi idemo napred i izgradićemo svoju gondolu i sačuvati našu zemlju, a raspikuće neka čine što je njihovo. Što reče sveti mučenik Vukašin pred klanje: vi, djeco, samo radite svoj posao!“, rekao je Stamatović, najavljujući protiv Mihajlovićeve krivičnu prijavu za\nklevetu, saopšteno je iz kancelarije predsednika opštine Čajetina.\nIzvor: Fonet/ Danas online\nTagged KRIVIČNA PRIJAVA, MILAN STAMATOVIĆ, ZORANA MIHAJLOVIĆ


ONE SU SUPER ŽENE: Ustaju u 4 ujutru, rade na putu do posla, brinu se o porodici i SVE STIŽU! - Kurir\nNema izgovora Nema izgovora ONE SU SUPER ŽENE: Ustaju u 4 ujutru, rade na putu do posla, brinu se o porodici i SVE STIŽU!\n13:18, 18.10.2016. 12\nEma Volmzi (47), je majka četvoro dece, a nedavno je unapređena u izvršnog direktora u ogromnoj firmi koja se bavi proizvodnjom lekova. Ona kaže da je njoj potpuno normalno da ustane u 4.30 sati ujutru. Zapravo, ona na poslu mora da bude već u 6 ujutru. Kerolon Feirbairn je prvi ženski direktor u organizaciji CBI, a takođe ustaje sa prvim petlovima.\nPostoji još mnogo žena koje ustaju ranom zorom i uspevaju da završe sve obaveze u toku dana. Ana Vintur, glavna i odgovorna urednica magazina Vog, na teniskom terenu je svako jutro u 6 sati, dok je prva dama Amerike, Mišel Obama, budna već u 4.30. Ona je jednom prilikom rekla da mora da vežba i da se posveti sebi, pre nego što joj ćerke ustanu.\nŠarlot Fol (38), vodi svoju kompaniju koja se bavi proizvodnjom nakita i navija alarm svako jutro u 4 sata."Između 5 i 6 ujutru se dešava najveća poslovna magija. Više završim posla u tom periodu, nego za ceo dan", rekla je Šarlot, čiji muž Edvard radi u advertajzingu.\nPOČETNI KORAK: NSZ pomaže žrtvama porodičnog nasilja da pronađu posao


FROST - Rashladni sistemi\nRashladni sistemi su nezaobilazni deo u fabrikama vode, plastičarskoj, metalskoj, drvnoj i mnogim drugim industrijskim postrojenjima. Svaki od tih prostora je potrebno opremiti kvalitetnim rashladnim sistemom kako bi mogli da se radni procesi nesmetano odvijaju.\nDetaljnim sagledavanjem tehnoloških procesa i zahteva Frost se odlučio za najkvalitetnija rešenja koja se odnose na rashladni sklop čitavog procesa. Na prvom mestu naše rashladne sisteme odlikuju kvalitet i ekonomičnost. Bavimo se projektovanjem, proizvodnjom i montažom svih tipova rashladnih sistema.\nU ponudu je uvrštena i proizvodnja agregata (singl i centralnih jedinica) i elektro-komandnih ormana rashladnih postrojenja za potrebe proizvođača ugostiteljske i komercijalne opreme, izvođačkih firmi ili krajnjih kupaca. Rashladni agregati se projektuju u više varijanti: sa jednim kompresorom ili sa dva, tri ili četiri kompresora.. Prema zahtevu proizvodimo i rashladne agregate sa digitalnom modulacijom. To je našlo svoju primenu u supermarketima. Kvalitet elektro-komandnih ormana rashladnih postrojenja, pored stručnosti tehničkog osoblja, garantuje i kvalitet svih ugrađenih komponenti koje se pažljivo biraju kako bi kupcima pružile visoke performanse i pouzdanost uz ekonomične uslove održavanja.\nVrhunski inženjeri naše branše spremni su da odgovore na najkomplikovanije zahteve iz domena procesne tehnike. U okviru svojih usluga Frost nudi proizvodnju, instalaciju i servisiranje rashladnih sistema različitih namena, u skladu sa specifičnim željama i potrebama klijenata. Korisnici na jednom mestu imaju sve što je potrebno za prodaju i servis. Posedujemo i veliki lager rezervnih delova, specijalna servisna vozila, najsavremeniji alat, čime svojim klijentima garantujemo veoma brz i kvalitetan servis, o čemu svedoči i veliki broj vernih klijenata.\nNa tržištu se nalazi veliki broj kopija rezervnih delova, koji su vrlo često lošeg kvaliteta pa nije retkost da prouzrokuju i teže kvarove na rashladnoj opremi. Ugradnjom originalnih delova dobijate sigurnost u njihovu ispravnost i dugotrajnost prilikom svakog korišćenja.\nUgradnja rashladnih sistema obavlja se po najvišim tehnološkim standardima, a uključuje:\npostavljanje rashladnih sistema na određene lokacije u objektu\nSve rashladne sisteme izrađujemo po želji klijenata, a prema propisanim standardima. Svi materijali izrade su najvišeg kvaliteta. Naša tradicija i dugogodišnje iskustvo su garancija kvaliteta.


UN: Vojnici Mijanmara sistematski siluju žene Rohinje – Svjetlo Dunjaluka\nPripadnici oružanih snaga Mijanmara “sistematski” siluju žene muslimanske manjine Rohinja, izjavila je u nedjelju specijalna izaslanica Ujedinjenih naroda Pramila Patten poslije svjedočenja nekoliko žena u prihvatnim centrima u Bangladešu. Pramila Patten koja je zadužena da istraži seksualno nasilje nad ženama naroda Rohinja, posjetila je distrikt Cox’s Bazar gdje se nalazi nekoliko hiljada pripadnika te manjine, prenosi Beta.\nPrema njenim riječima, vojnici su proveli nekoliko “orkestriranih” zločina koji bi mogli da budu označeni kao zločini protiv čovječnosti.\n“Čula sam grozne priče o kolektivnom silovanju i da su mnoge žene i djevojke preminule poslije toga”, rekla je izaslanica UN-a i dodala da je razgovarala i s pojedinima žrtvama na kojima su bile vidne povrede od zlostavljanja. Više od 900.000 pripadnika Rohinja pobjeglo je od obnovljenih sukoba 25. augusta u susjedni Bangladeš.\nRohinje u Mijanmaru smatraju “strancima” i vlast te zemlje, u kojoj su 95 posto stanovnika budisti, ne priznaje im državljanstvo.\nPrevious Detalji tragedije u Kalesiji: Žena i 15-godišnjak preminuli na rukama mještana\nNext “General” Mladić: Kukavica koja izbjegava saslušati kaznu za sopstvene zločine


Zašto mačke vole da spavaju u blizini svojih vlasnika? - Kinologija\n13 februara, 2022 4 maja, 2022 pre 4 meseca Kinologija\t33 pregleda Mačke\t1 minuta za čitanje\nAko imate mačku u kući, verovatno ste primetili da vaši mačji prijatelji vole noću da spavaju pored vas. Međutim, oni to ne rade samo zato što im se sviđate. Stručnjaci za mačke veruju da postoji mnogo razloga zbog kojih mačke vole da spavaju pored ljudi.\nPre svega, one to rade zbog topline i sigurnosti, otkriva predsednica Međunarodnog udruženja mačaka Viki Džo Harison u intervjuu za “Njuzvik”.\nIako mogu da odluče da spavaju na radijatorima, ljudi mačkama pružaju ne samo toplinu, već i osećaj da su zaštićene od spoljnih pretnji.\n– Kada vaša mačka spava sa vama, to znači da vam veruje i da se oseća bezbedno sa vama. To takođe znači da veruje da ćete joj obezbediti dodatnu odbranu ako bude potrebno – rekla je Viki Džo Harison.\nNa taj način, mačke mogu da se osećaju zaštićeno i od drugih kućnih ljubimaca ukoliko borave u kući, navodi još jedan stručnjak, Pem Džonson-Benet iz udruženja Cat Behavior.\nMačka tada oseća da neće postati “žrtva zasede” druge životinje.\nPored toga, krevet je i mesto sa “najkoncentrisanijim izvorom poznatih mirisa”, što je veoma važno za mačku, rekla je Džonson-Benet.\nViki Džo Harison dodaje da mačke svoj miris šire i samo ležeći sa vama u krevetu, ispunjavajući tako jednu od svojih prirodnih potreba – obeležavanje teritorije.\nAli ipak, da bi se mačka osećala udobno pored vas, mora da ima vezu sa vama. Zato budite sigurni da ako mačka noću legne pored vas – u dobrim ste odnosima s njom, ocenjuje Harisonova.\n– Ako vaša mačka spava sa vama, to ukazuje da uživa u vašem društvu i da želi da provede vreme sa vama – navodi ona.\n← Prethodno 7 ponašanja kojima mačke traže pažnju\nSledeći → Da li je ovo najveća rasa psa ikada?\n2 juna, 2022 10 juna, 2022 pre 4 sedmice 5 minuta za čitanje


Suspenzija je usledila, kako se navodi, „nakon sankcija uvedenih zbog kineskog tretmana ujgurskog stanovništva u provinciji Sinkjang“\nBilo je potrebno sedam godina da bi se ispregovarao Sveobuhvatni sporazum o ulaganju između EU i Kine (CAI) i konačno je dogovoren 30. decembra 2020. godine, nakon virtuelnog samita lidera EU i Kine. Evropa je rekla da je to najambiciozniji trgovinski ugovor koji je Kina ikad sklopila sa trećom stranom.\n„Mi smo trenutno zaustavili neke napore na podizanju političke svesti Komisije, jer je jasno da je u trenutnoj situaciji, sa sankcijama EU protiv Kine i kineskim kontrasankcijama, uključujući i protiv članova Evropskog parlamenta, atmosfera nije pogodna za ratifikaciju sporazuma“, rekao je Dombrovskis agenciji Frans pres 4. maja.\nSuspenzija je usledila nakon sankcija uvedenih zbog kineskog tretmana ujgurskog stanovništva u provinciji Sinkjang.\nEU je pratila SAD uvevši nekoliko dana kasnije sopstvene mere, ciljajući četiri kineska zvaničnika povezana sa politikom Pekinga u Sinkjangu.\nKina je uzvratila sankcionisanjem pet poslanika u Evropskom parlamentu – tela koje ima zadatak da odobri trgovinski sporazum – rekla je Alisia Garsija-Herero, viša saradnica u istraživačkom centru Brugel, koja je za Glas Amerike govorila iz Hongkonga.\n„Na kraju krajeva, ratifikacija se dešava u Evropskom parlamentu. Dakle, na neki način cilj sankcija bio je nekako previše uključen u odluku o ratifikaciji“, rekla je Garsija-Herero.\nDodala je da tenzije između Kine i Evrope oko Sinkjanga i suzbijanje prodemokratskog pokreta u Hongkongu znače da ratifikacija trgovinskog sporazuma uskoro izgleda malo verovatno. Peking negira bilo kakav progon ujgurskog stanovništva i pozvao je zapadne države da prestanu da se mešaju u ono što naziva „unutrašnjim stvarima“ Hongkonga.\nAnalitičari kažu da bi CAI mogao koristiti nemačkim proizvođačima automobila koji već imaju snažno prisustvo u Kini i koji žele da prošire proizvodnju i prodaju električnih vozila.\nGovoreći 5. maja, nemačka kancelarka Angela Merkel rekla je da trgovinski sporazum ne treba napustiti.\n„Uprkos svim poteškoćama na koje ćemo sigurno naići u ratifikaciji, to je ipak vrlo važna inicijativa koja otvara veću uzajamnost u pristupu našim recipročnim tržištima“, rekla je Merkel novinarima.\nSporazum je trebalo da otvori ogromno kinesko tržište evropskim kompanijama i obezbedi veću transparentnost. Od početka su mnogi u Evropi sporazum smatrali duboko pogrešnim, rekla je Garsija-Herero.\n„Svaki pojedinačni pristup tržišu koji je Evropa dobila, kada pročitate detalje, zapravo nije toliko velik“, rekla je.\n„Evropa je jedna i jedina velika razvijena ekonomska oblast u kojoj Kina još uvek može da kupuje kompanije“, rekla je.\n„Sveobuhvatni sporazum o ulaganju između Kine i EU teži da bude od obostrane koristi, da bude koristan za Kinu, (Evropsku uniju) i svet“, rekao je novinarima prošlog četvrtka portparol kineskog Ministarstva spoljnih poslova Vang Venbin. „Kina je spremna da komunicira i sarađuje (sa EU) kako bi promovisala realizaciju sporazuma što je ranije moguće, kako bi postojala korist ljudima sa obe strane i kako bi pozitivno signalizirala međunarodnoj zajednici da Kina podržava održavanje otvorene ekonomije“.\nAutor Henri Ridžvel\nIzvor Glas Amerike, 11. maj 2021.\nPreporučujemoEvropska UnijaEUKinaSinkjangtrgovinski sporazumUjguri


maglaj.net - SPORT - UO RK Maglaj imenovao Zdravka Stevanovića za novog šefa stručnog štaba\nUO RK Maglaj imenovao Zdravka Stevanovića za novog šefa stručnog štaba\nDatum: 26. Dec, 2018.\nNakon neopozive ostavke Ermina Bajrića na mjesto šefa stručnog štaba, Upravni odbor je za novog trenera senioriskog tima imenovao Zdravka Stevanovića koji je u rukometu aktivan trideset godina, najprije kao igrač RK Sloga Doboj, a zapažene nastupe imao je i u internacionalnim klubovima. Trenerskim poslom bavi se od 2007.godine, objavljeno je na zvaničnoj FB stranici Rukometnog kluba Maglaj.\n„Počašćen sam pozivom RK Maglaj, koji je jedna zdrava sredina, ima dobre navijače i dobar klub. Prilika je ovo i meni da pokažem svoje znanje i iskustvo, koji sigurno mogu koristiti klubu, ali i da bosanskohercegovačkoj javnosti pokažem neki novi RK Maglaj. Cilj nam je opstanak, ali ako dovedemo 1-2 planirana pojačanja koja tražimo zajedno za UO i mojim saradnicima onda je sve moguće u play offu. Volim izazov i nikada se ne predajem, očekujem podršku Upravnog odbora, svojih prvih saradnika, naravno igrača, ali i vjerne maglajske publike“, rekao je nakon potpisivanja Stevanović.


Američki potpredsjednik Mike Pence vakcinisan protiv COVID-19 – Raport.ba\n18.12.2020 16:09 Autor: Agencije\nPotpredsjednik SAD-a Mike Pence vakcinisan je u petak protiv COVID-19, u dešavanju koje je uživo prenosila televizija u cilju uvjeravanja Amerikanaca da je vakcina sigurna. On je pohvalio vakcinu kao medicinsko čudo“ koje bi eventualno moglo suzbiti divljajuću pandemiju koronavirusa.\nPredsjedajuća Zastupničkog doma Nancy Pelosi i čelnik senatske većine Mitch McConnell saopćili su u četvrtak da će se oboje vakcinisati u narednih nekoliko dana. Novoizabrani predsjednik Joe Biden trebao bi biti vakcinisan već naredne sedmice.\nTagovi: Koronavirus Mike Pence vakcina\nJasmin Imamović za Raport: Stotine ljudi je u izolaciji. Sa zebnjom očekujemo svaki novi rezultat testiranja\nApel KCUS-a da ne dolaze građani koji nisu hitni slučajevi ili životno ugroženi


Na Banjalučkoj berzi promet 79.591 KM – Biznis.ba\nNaslovnaBerzaNa Banjalučkoj berzi promet 79.591 KM\nNa Banjalučkoj berzi promet 79.591 KM\nobjavljeno 16. apr 2019. u 13:40\nUkupan promet obveznicama iznosio je 33.399,17 KM. Najviše se trgovalo obveznicama Republika Srpska – stara devizna štednja 8 u vrijednosti od 21.158,48 KM. Prosječna cijena tih obveznica ostvarila je rast od 0,59 posto.\nNajveći promet na tržištu fondova ostvaren je akcijama DUIF Kristal Invest a.d. – OAIF Opportunity Fund, a trgovalo se u iznosu od 2.437,50 KM, po prosječnoj cijeni od 5,80 KM po akciji.\nUdjeli/akcije jednog fonda su ostvarile rast prosječne cijene, od čega je najveći rast imao DUIF Management Solutions – OAIF Profit Plus (2,26 posto), i trgovalo se po prosječnoj cijeni od 2,26 KM, u vrijednosti od 849,72 KM.


Nova filijala ISP Grupe u Varšavi\nIntesa Sanpaolo, bankarska grupacija u čijem sastavu posluje Banca Intesa, otvorila je filijalu za poslovanje sa korporativnim klijentima u Varšavi, koja je zamenila nekadašnje predstavništvo Grupe osnovano 1997. godine u ovom gradu.\nJačanjem prisustva u Poljskoj, ISP Grupa nastoji da kroz konsolidaciju internacionalne poslovne mreže podstakne razvoj italijanskih kompanija u inostranstvu, bilo da je reč o malim i srednjim preduzećima ili velikim privrednim subjektima, ali i da promoviše veći stepen interakcije sa lokalnim i međunarodnim klijentima i podrži spoljnotrgovinsku razmenu između Italije i Poljske.\nFilijala u Varšavi će ponuditi široku paletu usluga namenjenu privredi uključujući korporativno bankarstvo, finansiranje i strukturirano finansiranje izvoza, upravljanje nacionalnim i internacionalnim plaćanjima, menadžment gotovine, kao i upravljanje trezorskim poslovanjem, likvidnošću, kamatnim stopama i deviznim kursom. Bliska saradnja sa Banca IMI, investicionom bankom grupacije, garantuje i niz inovativnih i specijalizovanih rešenja za stukturirano, projektno i infrastrukturno finansiranje.\nPoslovanjem varšavske filijale rukovodiće sedište Intesa Sanpaolo grupacije u Londonu u čijoj nadležnosti su već iste organizacione jedinice u Amsterdamu, Frankfurtu, Madridu, Parizu, Atini, Moskvi i Štokholmu. Pored sedišta u Londonu, ISP Grupa poseduje ovakve upravne jedinice i u Dubaiju, Hong Kongu i Njujorku.


Evropski parlament usvojio antirusku rezoluciju zbog Navaljnog - 21.01.2021, Sputnik Srbija\nEvropski parlament usvojio je rezoluciju u vezi sa hapšenjem ruskog blogera Alekseja Navaljnog, zahtevajući od Evropske unije da „hitno spreče završetak projekta... 21.01.2021, Sputnik Srbija\n17:50 21.01.2021 (Osveženo: 01:07 26.08.2021)\nZa dokument je glasao 581 poslanik, protiv je bilo njih 50, uzdržanih – 44.\n„Evropski parlament poziva EU, države-članice da kritički preispitaju saradnju sa Rusijom na raznim platformama spoljne politike, između ostalog i kada je reč o projektima kao što je 'Severni tok 2', čiji završetak EU treba hitno sprečiti“, navodi se u dokumentu.\nEP takođe zahteva od Rusije hitno i bezuslovno oslobađanje Navaljnog i svih lica koja su privedena u kontekstu njegovog povratka u Rusiju. Reč je o novinarima, članovima njegovog tima i građanima koji ga podržavaju.\nU dokumentu se takođe navodi da EP namerava da pažljivo prati situaciju sa psihičkim i fizičkim zdravljem Navaljnog, za šta su isključivo odgovorne ruske vlasti.\n„Poziva se Savet EU da uvede sankcije protiv ruskih oligarha koji su povezani sa režimom, članova bliskog okruženja ruskog predsednika Vladimira Putina, aktivnih propagandista u medijima koji imaju imovinu u EU i mogućnost da se slobodno kreću po teritoriji država-članica EU“, navodi se u dokumentu.\nIstiče se da se sankcije mogu proširiti i na članove porodica navedenih lica.\nEP takođe predlaže EU da izradi novu strategiju prema Rusiji, zasnovanu na podršci civilnom društvu.\nRezolucije EP o međunarodnim pitanjima nisu obavezujuće, već su deklarativne prirode. Međutim, druge institucije Evropske unije treba da uzmu u obzir mišljenje poslanika. Što se tiče sankcija EU, one se iniciraju, diskutuje se o njima i odobravaju se u okviru Saveta Evropske unije, kao i na sastancima šefova država i vlada.\nRanije je predsedavajući odbora za međunarodne poslove Saveta Federacije Rusije Konstantin Kosačov rekao da rezolucija Evropskog parlamenta o zaustavljanju izgradnje projekta „Severni tok 2“ predstavlja preporuku, istakavši da se nada da će konačnu odluku doneti odgovorniji političari u Savetu Evropske unije.